recursal/SuperWikiNEXT-32B huggingface dataset:
Peter, Paul and Mary 1963
**彼得、保羅與瑪莉**（**Peter, Paul and Mary**）係1960年代最成功嘅美國民歌三重唱組合，由成員彼得雅羅（Peter Yarrow），保羅史圖基（Noel Stookey）同瑪莉崔佛斯（Mary Travers）組成。

最開始係經理人Albert Grossman想搵到一個「金髮大美女」（崔佛斯），一個「風趣佬」（史圖基）同埋一個「超級俊男」（雅羅）組成一個超級民歌組合，搵到佢哋三個就組成咗呢個好成功嘅組合。

彼得、保羅與瑪莉嘅第一次演出係1961年響紐約市格林威治村一個咖啡廳Bitter End。第年佢哋出咗第一張同名唱片。呢張唱片前十個月排喺公告牌雜誌排行榜前十名並且兩年咁長嘅時間排喺前100名。

佢哋唱咗好多有宣傳反戰同埋種族平等嘅歌曲，亦都經常出現喺一啲政治活動上演唱，一時成為咗嗰時最有名嘅民歌組合之一。1970年佢哋解散過一次，1978年為咗宣傳反核，佢哋又重新組埋一齊，響世界範圍做巡迴演出。

2004年，崔佛斯被驗出患咗癌症，五年後響2009年9月16號過世。

唱片
--

* 1962: Peter, Paul and Mary
* 1963: Moving
* 1963: In the Wind
* 1964: In Concert
* 1965: A Song Will Rise
* 1965: See What Tomorrow Brings
* 1966: The Peter, Paul and Mary Album
* 1967: Album 1700
* 1967: In Japan
* 1968: Late Again
* 1969: Peter, Paul & Mommy
* 1970: Ten Years Together
* 1978: Reunion
* 1983: Such Is Love
* 1986: No Easy Walk to Freedom
* 1988: A Holiday Celebration
* 1990: Flowers and Stones
* 1993: Peter Paul & Mommy Too
* 1995: PP M& (LifeLines)
* 1996: Lifelines Live
* 1998: Around the Campfire
* 1998: The Collection – Reader’s Digest Special Release
* 1999: Songs of Conscience and Concern
* 2004: In These Times
* 2004: Carry It On

出面網頁
----

* 彼得、保羅與瑪莉官方網站
爾版係講響漫畫雷朋三世出過場嘅角色。

主要角色
----

### 雷朋三世同佢嘅拍檔

* **雷朋三世**（ルパン三世／ルパンさんせい Arsène Lupin III）

配音：山田康雄／古川登志夫／栗田貫一（日本）；石班瑜／林協忠／劉傑／孫誠（台灣）；梁政平／關令翹／李家傑（香港）
係日本出名嘅神偷，世界有名神偷亞森雷朋個孫，繼承咗爺爺所有嘅偷嘢招數。柔軟度好高，行起路上嚟係可以冇聲，可以好快咁變裝，幾乎冇嘢係佢偷唔到，變臉、變聲、走佬、呃人等等都好高超。好叻玩欖球、煮嘢、交際舞同埋拳擊。對於女人好着迷，特別係**峰不二子**。峰不二子係唯一一個可以呃到佢嘅人，峰不二子又都經常呃佢。隨身會帶住槍。
* **次元大介**（次元 大介／じげん だいすけ Daisuke Jigen）

配音：小林清志／銀河萬丈（日本）；周寧／徐健春／張騰（台灣）；曾秉輝／葉振聲／黃啟明（香港）
雷朋三世嘅拍檔之一。係個超級神槍手，攞槍出嚟夾埋射擊只需要0.3秒，重要幾乎係百發百中。有好多鬍，平時經常戴住頂大帽出街。鍾意食煙飲酒，但就對於好強勢嘅女人一啲計都冇，所以佢完全唔識點同**峰不二子**交流。
* **峰不二子**（峰 不二子／みね ふじこ Fujiko Mine）

配音：二階堂有希子／增山江威子／小山茉美／澤城美雪（日本）；陶敏嫻／傅其慧／汪世瑋（台灣）；龍德瓊／張頌欣／周恩恩（香港）
一個神神秘秘嘅女人，**雷朋三世**嘅拍檔兼情人、但又係對手。一時係神偷，一時又係間諜，有時重係殺手。從來都只係會跟住自己嘅諗法去做，經常出賣雷朋三世，甚至可以為咗得到自己想要嘅嘢而同人上床，有時重會同警察提供關於雷朋三世同佢拍檔嘅資料，令到雷朋三世經常嬲到震，但又冇佢乎。有住會令所有男人都會迷上嘅絕世靚樣同埋大波，佢溝仔嘅技術已經達到咗爐火純青嘅景界。能力高超，除咗可以變臉、變聲、走佬之外，重可以攞唇膏嚟當子彈咁使。不過佢好憎青蛙。
* **十三代 石川五右衛門**（十三代目 石川 五ェ門／じゅうさんだいめ いしかわ ごえもん Goemon Ishikawa XIII）

配音：大塚周夫／井上真樹夫／鹽澤兼人／浪川大輔（日本）；官志宏／陳幼文／喬資淯（台灣）；盧傑／李鎮然／陳健豪（香港）
佢係安土桃山時代出名神偷石川五右衛門嘅第十三代孫。佢視力好好，可以清清楚楚咁見到每一粒射出嚟嘅子彈，甚至人哋要用望遠鏡先至睇得到嘅嘢，佢用肉眼就睇得到。冇嘢係佢斬唔斷，包括火同埋雷。對女人好純情。
### 差佬

* **錢形幸一**（銭形 幸一／ぜにがた こいち Koichi Zenigata）

配音：納谷悟朗／加藤精三／山寺宏一（日本）；陳幼文（台灣）；周永光／李錦綸（香港）
佢係日本出名偵探錢形平次個孫，係個好叻嘅差佬，繼承爺爺嘅遺詔，好想捉到雷朋三世，但係佢一直都拉唔到。性格熱血、正直兼善良，玩音樂同埋柔道好叻，對於機械、格鬥同埋射擊都好熟悉。本身係警視廳嘅警部，後嚟升做國際刑警組織雷朋三世專案小組搜查官。

客串角色
----

### 名偵探柯南

內文：名偵探柯南角色一覽
* **江戶川柯南**（江戸川 コナン／えどがわ コナン Edogawa Konan）／**工藤新一**（工藤 新一／くどう しんいち Kudō Shin'ichi）

柯南配音：高山南（日本）；馮友薇／方雪莉／姚敏敏／蔣篤慧／丘梅君／曾允凡（台灣）；盧素娟／周恩恩／黃玉娟（香港）
新一配音：山口勝平（日本）；劉傑／李景唐（台灣）；郭志權／梁偉德／馮錦堂／李家傑（香港）
江戶川柯南原本係高中偵探工藤新一，後嚟因為食咗APTX4869而變做一個小學生樣。
響滿月之夜，**雷朋三世**扮做怪盜基德現身，重偷走咗鑽石。之後雷朋三世將目標轉做「幻之秘寶」櫻桃藍寶石。柯南同目暮十三、錢形平次聯手，想要拉到雷朋三世。最後，佢都係拉唔到雷朋三世，重畀雷朋三世知道咗佢係新一嘅事實。
**雷朋三世**（日文：ルパン三世；英文：Arsène Lupin III）係日本漫畫家加藤一彥嘅作品，用偷嘢做題材，1967年到1969年喺雙葉社旗下嘅漫畫雜誌《漫畫ACTION》連載，後嚟畀人改編做動畫、電影、小說、舞台劇、Game等等。後嚟出過新版。

香港嘅正式譯名叫做雷朋三世，而台灣就譯做魯邦三世。大陸嘅譯名就照抄台灣。

另外，加藤一彥經常同宮崎駿同埋青山剛昌合作，宮崎駿曾經執導過雷朋三世，而青山剛昌就經常同加藤一彥搞合作漫畫或者電影，就好似雷朋三世VS名偵探柯南 THE MOVIE。

故仔大綱
----

故仔嘅主角叫做雷朋三世，係世界出名神偷亞森·雷朋個孫，所以佢繼承咗爺爺嘅所有招數，變成世界有名嘅神偷。佢嘅拍檔有居合道高手石川五右衛門、歐亞混血女神偷峰不二子同埋神槍手次元大介。呢四個人合作無間，幾乎全世界咩嘢地方都去偷過。

有一個專門對付爾班人嘅差佬，佢叫做錢形幸一，係錢形平次個孫。佢繼承爺爺嘅遺詔，一直都好想拉到佢哋，但係佢一直都拉唔到。

### 角色

內文：雷朋三世角色一覽

原作
--

| 連載年份 | 作品名 | 篇數 |
| --- | --- | --- |
| 1967年－1969年 | 雷朋三世（舊版、又都係正版） | 一共有94篇 |
| 1970年 | 雷朋三世外傳 | 得一篇 |
| 1971年 | 雷朋三世新嘅冒險 | 一共有36篇 |
| 1977年 | 新雷朋三世 | 一共有189篇同埋一篇番外篇 |

攷
-

1. ↑  INC, SANKEI DIGITAL. 〈おもしろい漫画を描く極意とは 「ルパン三世」作者モンキー・パンチさんが大手前大で特別授業〉. 《産経WEST》 (日文). 喺2020-06-06搵到.

拎
-

* 雷朋三世 PART4
**雷洋**（粵拼：leoi4 joeng4；簡化字：**雷洋**；1987年6月7號—2016年5月7號）係中國循環經濟協會嘅成員，湖南常德澧縣人，做過中國循環經濟協會生態文明中心主任，同埋參加過好多個工業園、生態文明、污染物處理及回圈經濟規劃嘅編制工作，亦喺《環境保護》、《環境科學》、《環境工程》三份雜誌入面發表過論文而出名。

死
-

2016年5月7號，由於雷洋嘅老婆生咗女BB無耐，阿爸同阿媽坐晚黑飛機飛到北京探佢。雷洋諗住飛機會喺23:30到機場而出門口，但當晚20:00，據昌平區警方接報，懷疑喺霍營街道嘅一間沐足舖賣鹹濕嘢而組織便衣警察去偵查。21點14分，民警發現雷洋離開事發嘅沐足舖而跟進，重要佢擺明身份。雷洋諗住走得快好世界，喺激烈反抗戰當中用嘴咬傷民警重揼爛埋影犯罪證據用嘅攝影機，後嚟被控制帶上車。雷洋被捉去差館嘅路途重捹甩把守，喺車嘅後座飆到前排副駕駛位兼踢冧駕駛員，喺打開車門走佬時又俾差佬成功控制住。隨後發現佢身體開始唔舒服而轉送到昌平區中西醫結合醫院搶救，直到22點09分證實不治。事發後引起中國大陸當地對公安執法嘅社會輿論。

### 後續

雷洋死咗之後，家人接昌平東小口派出所嘅消息要即刻趕到派出所，到咗第二日晚黑連老婆都知呢件事，重請埋律師嚟打官司。家屬為咗證明雷洋係點死嘅，決定唔將鹹魚火化。事發6日後，差館先開始屍檢，重喺17號質疑差佬係咪暴力執法。

註
-

1. 1 2  记者：王煜，编辑：李丰 (2016-05-12). 〈昌平警方：雷洋抢方向盘 换车后身体异常〉 (簡體中文). 新京报网，来源：新京报. 喺2016-05-17搵到.
2. ↑  〈硕士"涉嫖"被控制后身亡 当天是其结婚纪念日〉. 腾讯. 2016-05-10 00:40. 原著喺2016-05-12歸檔. 喺2016-05-18搵到. `{{cite web}}`: Check date values in: `|date=` (help)
3. ↑  〈组图：中国人民大学硕士雷洋"涉嫖"被控后身亡 送医时被铐〉. 和訊. 2016-05-10 08:44. `{{cite news}}`: Check date values in: `|date=` (help)CS1 maint: url-status (link)
4. ↑  责任编辑：王晓易\_NE0011 (2016-05-11). 〈朱永杰："雷洋事件"需要一个有诚意的真相〉 (簡體中文). 网易，来源：荆楚网(武汉). 原著喺2016-06-10歸檔. 喺2016-05-11搵到.
5. ↑  〈尸检结论获一致认可前 雷洋遗体将不被火化〉. 财新网. 2016年05月15日 14:26. `{{cite web}}`: Check date values in: `|date=` (help)
6. ↑  〈雷洋案尸检:中国人民公安大学教授担任专家证人〉. 網易. 2016-05-13 16:56:14. 原著喺2016-05-16歸檔. 喺2016-05-18搵到. `{{cite web}}`: Check date values in: `|date=` (help)
7. ↑
**俟母**（粵拼：zi6 mou5；中古漢語拼音：**zsr**ix），係中古漢語聲母，屬齒音中嘅正齒音，屬莊組，係全濁聲母。喺後世佢同常母合流成禪母，因爲佢喺韻圖二等，所以叫**禪二**（sim4 ji6）。

擬音
--

學界對俟母嘅擬音分兩派，一派擬成捲脷音，擬成/ʐ/，一派擬成舌葉音，擬成/ʒ/。

上古來源
----

對上古音嘅研究，有個定論叫照二歸精，意思係話俟母來源自邪母，喺上古音佢係/z/噉樣嘅音，後來因爲介音因素，佢演變成捲脷或舌葉音。

喺粵語嘅演變
------

俟母喺粵語變成z。俟母喺古音只有兩個小韻，字好少，個別字喺現代粵語有特殊嘅發音。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |
| --- | --- |
| 俟 | 漦 |
| zsrix | zsri |
| zi6 | lei4 |

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

喺吳語嘅演變
------

俟母喺吳語歸入邪母，對應嘅吳拼係z。

喺普通話嘅演變
-------

喺普通話對應嘅音係ch或者s。

喺日文嘅演變
------

吳音讀ざ行，漢音讀さ行。

喺韓文嘅演變
------

讀ㅅ。

喺越南文嘅演變
-------

讀s，派陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**柳永**（生死年唔清楚，有推斷係987年到1053年），字**耆卿**，係北宋嘅一位詞人，幫妓女樂工作詞而出名。佢係福建崇安人，原名係**三變**。因為喺屋企排行第七，所以嗰陣啲人又叫佢「**柳七**」而唔係直接叫佢個名。又因為做過屯田員外郎致仕，所以又叫**柳屯田**。佢啲作品流傳廣泛之極，一時間好興，所以嗰陣有人話「凡有井水飲處，即能歌柳詞」（有人嘅埞都聽得到柳永嘅詞）。佢早排住喺汴京，經常去歌樓酒肆蒲，寫咗唔少詞關於啲中下層市民嘅生活同心理，啲好多係啲歌妓或者失意文人嘅。因為覺得佢寫嘅好多係艷詞，啲士大夫鄙視並排斥佢，影響埋佢嘅仕途，導致佢中年以後先中到科舉，之後就流落到各地去任啲細官職。佢死嗰陣冇銀紙，得妓女籌錢幫佢收葬。

柳永體裁唔限制喺士大夫嘅小令，而係用慢詞多，呢種體裁喺民間流行開而且篇幅長尐；噉樣做即拓展到宋詞嘅形式，令到慢詞同小令喺詞作上有同等地位。同時佢寫男女情感同埋羈旅行役啲嘢多，宋詞嘅題材都得到擴展。佢移植咗種賦法「鋪陳其事而直言之」（鋪墊加直白嘅語言）入到詞嘅寫作當中，喺鋪陳詞主人公細膩嘅心思同時，採用直白生動通俗嘅語言風格，運用到好多啲俚語俗語，啲好多係由日常生活嚟嘅，噉樣表達啲情感表達得好生動真實。柳永後續影響深遠，孻尾啲詞人似蘇軾同周邦彥兩派都出自佢，佢亦都影響埋元代嘅散曲。跟尾啲通俗文學，都推崇埋柳永嘅地位。柳永啲作品得編成《樂章集》，入便存有佢嘅詞二百幾首，可以睇得出佢嘅貢獻好大。

考
-

1. 1 2  村上哲見 (1987). 〈〈柳耆卿詞論〉〉. 《《唐五代北宋詞研究》》 (簡體中文). 楊鐵嬰譯. 西安: 陝西人民出版社. pp. 183、259.
2. ↑  孫康宜 (2004). 《《詞與文類研究》》 (簡體中文). 李奭學譯. 北京: 北京大學出版社. ISBN 7301076347.
3. 1 2 3  〈中國文學史(35)北宋詞〉. 《讀中文系的人》. 2009.`{{cite web}}`: CS1 maint: url-status (link)
**費馬數**係以數學家費馬命名嘅一組自然數，佢嘅樣係：

{\displaystyle F\_{n}=2^{2^{n}}+1}
其中*n*係非負整數。

若 {\displaystyle 2^{n}+1} 系質數，可以得到 {\displaystyle n} 必須系 {\displaystyle 2} 嘅次方。（如果 {\displaystyle n=ab}，其中 {\displaystyle 1<a}，{\displaystyle b<n}而且 {\displaystyle b} 係奇數，噉 {\displaystyle 2^{n}+1\equiv (2^{a})^{b}+1\equiv (-1)^{b}+1=0(\mod 2^{n}+1)}，即係 {\displaystyle 2^{a}+1} 係 {\displaystyle 2^{n}+1} 嘅因數。）亦即係講，所有 {\displaystyle 2^{n}+1} 噉樣嘅素數一定係費馬數，呢些素數稱叫做*費馬質數*。已知嘅費馬質數只有 {\displaystyle F\_{0}} 到 {\displaystyle F\_{4}} 五個。

基本性質
----

費馬數滿足以下嘅遞回關係：

{\displaystyle F\_{n}=(F\_{n-1}-1)^{2}+1\,}
{\displaystyle F\_{n}=F\_{n-1}+2^{2^{n-1}}F\_{0}\cdots F\_{n-2}}
{\displaystyle F\_{n}=F\_{n-1}^{2}-2(F\_{n-2}-1)^{2}}
{\displaystyle F\_{n}=F\_{0}\cdots F\_{n-1}+2}
其中 {\displaystyle n\geq 2}。呢些等式都可以用數學歸納法推論出嚟。由最後一個等式中，我哋可以推出**哥德巴赫定理**：任何兩個費馬數都冇大於1嘅公因子。要推論出呢個，我哋需要假設 {\displaystyle 0\leq i<j} ，而且 {\displaystyle F\_{i}} 同埋 {\displaystyle F\_{j}} 有一個公因數 {\displaystyle a>1}。咁 {\displaystyle a} 可以將

{\displaystyle F\_{0}\cdots F\_{j-1}}
其他性質：

* {\displaystyle F\_{n}} 嘅位數 {\displaystyle D}({\displaystyle n,b})可以表示成以 {\displaystyle b} 做基數嘅樣。
* 除咗 {\displaystyle F\_{1}=2+3} 以外冇費馬數可以表示成兩個質數嘅和。
* 當 {\displaystyle p} 係奇質數陣，冇費馬數可以表示成兩個數嘅 {\displaystyle p} 次方相減嘅形式。
* 除咗 {\displaystyle F\_{0}} 和 {\displaystyle F\_{1}}，費馬數嘅最後一位係 {\displaystyle 7}。
* 所有費馬數（OEIS數列A051158）嘅倒數之和係無理數。 (Solomon W. Golomb, 1963)

最小嘅費馬數
------

3、5、17、257、65537、4294967297、18446744073709551617（OEIS數列A000215）。

素性檢驗
----

假設{\displaystyle F\_{n}=2^{2^{n}}+1}為第*n*個費馬數。如果*n*唔等於零，咁：

{\displaystyle F\_{n}}係質數，當且只當{\displaystyle 3^{\frac {F\_{n}-1}{2}}\equiv -1{\pmod {F\_{n}}}}。
### 證明

假設以下等式成立：

{\displaystyle 3^{\frac {F\_{n}-1}{2}}\equiv -1{\pmod {F\_{n}}}}
咁{\displaystyle 3^{F\_{n}-1}\equiv 1{\pmod {F\_{n}}}}，於是滿足 {\displaystyle 3^{k}=1(\mod F\_{n})} 嘅最小整數 {\displaystyle k} 一定整除{\displaystyle F\_{n}-1=2^{2^{n}}}，佢係 {\displaystyle 2} 嘅次方。另一方面，{\displaystyle k} 唔可以俾{\displaystyle {\tfrac {F\_{n}-1}{2}}}整除，因此佢一定等於{\displaystyle F\_{n}-1}。另外，存在至少{\displaystyle F\_{n}-1}個細過{\displaystyle F\_{n}}而且同{\displaystyle F\_{n}}互質嘅數，呢個只會喺{\displaystyle F\_{n}}係質數嘅時候先至發生。

  

假設{\displaystyle F\_{n}}係質數。根據歐拉准則，有：

{\displaystyle 3^{\frac {F\_{n}-1}{2}}\equiv \left({\frac {3}{F\_{n}}}\right){\pmod {F\_{n}}}},
其中{\displaystyle \left({\frac {3}{F\_{n}}}\right)}係勒讓德符號。利用重復平方，我哋可以發現{\displaystyle 2^{2^{n}}\equiv 1{\pmod {3}}}，所以{\displaystyle F\_{n}\equiv 2{\pmod {3}}}，以及{\displaystyle \left({\frac {F\_{n}}{3}}\right)=-1}。因為{\displaystyle F\_{n}\equiv 1{\pmod {4}}}，根據二次互反律，我哋就可以得到結論{\displaystyle \left({\frac {3}{F\_{n}}}\right)=-1}。
**八旗二馬路**（粵拼：baat3 kei4 ji6 maa5 lou6）係中國廣東省廣州市嘅一條馬路，響越秀區嘅東堤嗰邊，附近冇幾遠就係天字碼頭。由東向西單行，成條馬路係東西走向。呢條馬路係從西邊嘅北京路同埋南堤二馬路嘅交界開始，一直向東去到東園路同埋廣舞臺二馬路嘅交界。

名
-

呢條路嘅名到依家為止，都重未有一個標準嘅講法。因為呢條路有人話係同附近嘅「八旗會館」有關，重有啲人話唔關八旗會館事。

### 同八旗會館有關

而話同八旗會館有關，就係清朝嗰啲官吏坐船到咗廣州嗰陣，就響天字碼頭嗰邊上咗岸，之後就行咗呢條路到咗八旗會館（佢嘅遺跡喺依家嚟讲已經冇埞搵啦）嗰邊休息，卒之就嗌咗八旗嗰啲馬仔同埋同八旗有關嗰啲人仔到咗「接官亭」嗰邊，去接啲官吏入嚟。後嚟過咗一定嘅歡迎儀式之後，官吏先至可以入到城嚟做官嘅。

### 唔關八旗會館事

喺2008年11月20號嘅羊城晚報話到：廣州市滿族歷史文化研究會就爆出咗猛料話所謂嘅「八旗會館」根本就唔關八旗二馬路嘅事，更加係同廣州旗人完全係唔嘑畊。究其係點解，完全係嗰陣時啲鬼佬搞錯咗（因為滿洲人冇會館嘅習俗呢筍嘢玩嘅），搞到坊間嘅口傳都全部搞錯嗮。

概要
--

全長大概600米，闊14米，凈係可以從東邊行到西邊。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 北京路、南堤二馬路
* 文德路
* 德政南路
* 東園路、廣舞臺二馬路

俗語
--

廣州入面有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、6榕路、7株榕、**8旗二馬路**、9曲巷，10甫路。

註
-

1. ↑  "八旗二马路"与旗人无关 互聯網檔案館嘅歸檔，歸檔日期2016年3月13號，. 羊城晚報 喺2008年11月20號搵到

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
**龔如心**（1937年9月29號—2007年4月3號）生前係香港最有錢嘅女人，又俾福布斯雜誌評為亞洲頭號女富豪，資產超過300億港紙。龔如心響中國上海出世，之後成家搬到香港住，最後變咗做香港企業家，後生嗰時同佢老公王德輝一齊搞華懋集團。由於成日以兩條辮嘅造型露面，因此有「小甜甜」嘅稱號。

娘家
--

龔如心阿爸係龔雲龍，係英國漆廠ICI公司嘅職員，不過喺1949年死咗，淨返阿媽。二妹係叫龔中心，三弟叫龔仁心（原名龔咸心），係醫生，四妹龔因心，響華懋做。

生平
--

龔如心1937年響上海出世，香港瑪利諾修院學校中五畢業。

華懋集團前身嘅華懋公司，就係佢老爺王廷歆1940年代響上海開嘅。因為華懋公司係做塑膠原料、飼料、漂染、西藥生意，所以王廷歆同龔雲龍兩家喺上海有生意來往。而龔如心、王德輝就由細玩到大。

1945年二戰結束，華懋公司搬來香港，而王德輝1947年來香港讀書，而龔如心就1955年中到香港，住響王家。1955年9月29號龔如心十八歲生日，佢就嫁畀王德輝，入佢家公華懋有限公司幫手，1960年兩仔爺開華懋置業，做地產生意，最後變成家下華懋集團。1967年暴動，兩夫婦就趁平賣入唔少地，發大達。1968年，夫婦不和，大家都有外遇，最後都有和解。王德輝係不育嘅，所以兩夫婦無仔女。

1970年代華懋係香港數一數二嘅華資地產商。

1983年王德輝俾人綁架，龔如心畀咗 8,580 萬贖金先放人。1990年王德輝又俾人綁架，龔如心畀咗 4.68 億元贖金後，王德輝都係連影都無。龔如心透過攤薄王德輝嘅參明有限公司股份，接管華懋集團主席。1997年獲選美國《福布斯》世界超級富豪榜之中，華人女性排第一。

王德輝遺產爭奪戰
--------

內文：王德輝遺產爭奪戰
1999年王廷歆入稟高等法院，宣布失蹤多年嘅王德輝死亡，王廷歆同龔如心爭遺產，對簿公堂。2001年翁媳世紀爭產案開審，審咗172日。2002年高等法院裁定龔如心所持1990年遺囑係偽造，王廷歆跟1968年遺囑，係遺產唯一受益人。警方商業罪案調查科重拉咗龔如心，話佢偽造文件，不過准佢自簽保釋金5500萬蚊。2004年上訴庭駁回龔如心上訴，維持原判。2005年終審庭宣布龔如心上訴得直，係王德輝遺產唯一受益人，保住逾300億元身家。2006年10月終審庭判龔如心贏訴訟費，估計可獲2.85億元。

病死
--

龔如心喺2004年被診斷患卵巢癌，需接受化療控制病情。2007年4月3號，龔如心響養和醫院病死。

其後商人陳振聰宣稱有龔如心2006年遺囑，話自己可以攞晒龔如心所有遺產。陳振聰同埋華懋慈善基金因而對簿公堂，引發龔如心遺產爭奪戰。

資料來源
----

* 龔如心：亞洲第一富婆
* 世紀爭產案：龔如心不服原判7大理由周旋到底
* 龔如心-牛股網
* 八年噩夢終結：龔如心狂喜開香檳
* 龔如心昨逝世（明報）2007年4月4號
* 《小甜甜Nina Nina》：《Candy Candy》的本地化
* 爭產案（有關生平）
聖彼得堡嘅艾爾米塔什國立美術館（冬宮）
**博物館**，又叫**博物院**，係徵集、保藏、陳列同研究代表自然同人類文化遺產嘅實物，並對嗰啲有科學性、歷史性或者藝術價值嘅物品做公眾提供知識、教育同欣賞嘅文化教育機構、建築物、地點或者社會公共機構。

博物館重未有一個權威性嘅定義，各國都根據國情訂定佢嘅定義，但較廣為接受嘅定義為國際博物館協會所提供嘅定義，喺2001年修訂嘅章程入面，佢嘅定義係：博物館係一非營利嘅永久性機構，喺佢嘅所發展同服務嘅社會，對公眾開放，以學習、教育、娛樂做目的，蒐藏、保存、研究、傳播同展示人類及佢嘅環境嘅物質證據。一般人歸納出博物館所富有嘅功能做：典藏、研究、展示、教育四大項。

歷史
--

博物館嘅起源，係喺約公元前300年亞歷山大城嘅繆斯廟（Mouseion）。繆斯廟入面專門收藏咗古希臘嘅亞歷山大大帝喺歐洲、亞洲及非洲嘅征戰得到嘅珍品。博物館嘅英文「Museum」，就係源喺希臘話嘅繆斯廟「Mouseion」。然而，當時嘅博物館並唔對外開放。

文藝復興時期，歐洲嘅王室貴族開始喺王宮入面設陳列室收藏珍品，但亦只開放畀貴族參觀。1773年，英國開放阿須摩林博物館（Ashmolean Museum）畀公眾人士參觀，成為世界第一間公眾博物館。

類型
--

早期博物館嘅定義係以列舉式嘅方式，條列出邊啲機構可視為博物館，但近年嚟嘅趨勢係改以條件式嘅敘述。因此只要符合呢啲條件嘅機構，都會俾人當係博物館，因此博物館嘅類型更加琳瑯滿目。

根據美國博物館協會嘅年度統計，其中博物館嘅類型有以下幾種：水族館、自然中心、青少年博物館、動物園、植物園、專門博物館（如鐵路、音樂、航空等）、科學同科技博物館（有星象廳）、歷史建物或遺址、一般類型（多學科、跨領域）自然史同人類學博物館、歷史博物館、藝術博物館幾種。

而國際博物館協會對博物館定義嘅第一條第B款則指出：「其他機構其目的亦符合博物館嘅定義，呢啲機構包括：

* 自然、考古或民族學嘅紀念物或遺址、歷史紀念或遺址
* 擁有展現物種嘅機構
* 科學中心同星象廳
* 由圖書館或檔案館永久性經營嘅**非營利**藝廊、保存機構或產示中心
* 自然保留區
* 其中管理或負責各種喺本定義所列機構嘅國際、國家級或地區性嘅博物館組織
* 從事**維護**、研究、教育、訓練、記錄同埋其他同博物館同博物館學相關工作嘅機構
* **從事保存、永續維護同埋管理有形同無形文化遺產嘅文化中心同其他組織**
* 其他從事同博物館或博物館學相關嘅部門。」

睇埋
--

* 博物館學
* 中國博物館一覽
* 香港博物館一覽
* 畫廊
* 展覽館
* 陳列室
* 收藏
香港政府喺十個政府合署設立大麻二酚產品棄置箱，俾香港市民能夠喺2023年1月30號或之前將含有大麻二酚成份嘅產品棄置（屯門政府合署棄置箱）
**大麻二酚**（英文：Cannabidiol，簡稱：**CBD**）係百幾種大麻有效成分中最具醫療價值嘅一種，有放鬆身心、保護神經、改善皮膚發炎、抗氧化、舒緩皮膚敏感泛紅、為皮膚表層建立保護屏障、改善皮膚自我修復力；對恢復皮膚健康、舒緩皮膚問題嘅能力，可以治療濕疹等病。

大麻二酚係大麻主要嘅非精神科成分，有多種藥理作用，包括抗焦慮、抗精神病、止嘔、抗炎特性等。有研究報告指出，大麻二酚喺非轉化細胞中無毒性，唔會誘發食物攝入變化，唔會誘發全身僵硬症，唔會影響生理參數（心率、血壓、體溫），唔會影響胃腸道嘅轉運，唔會改變精神運動或心理功能。

研究報告指出，長期使用高劑量（每日高達1.5克）嘅大麻二酚喺人體內耐受性仍然良好。就算大麻二酚同四氫大麻酚（THC）分子相似，大麻二酚只會喺非常高劑量（四氫大麻酚嘅100倍）下先至同大麻素受體互相有弱作用。另外，喺大麻二酚中亦未察覺到好似四氫大麻酚噉會引起對人體思維同感知嘅改變。唔同藥理學性質令到大麻二酚同四氫大麻酚有完全唔一樣嘅安全度。對二十五項關於生物多樣性公約內安全性同功效研究嘅綜述，並未發現大麻二酚於廣泛劑量範圍中使用多種用藥方式有顯著副作用，包括急性同慢性用藥方案。

管制
--

大麻二酚已經喺歐洲大部分地區同其他國家獲得安全性同功效批准，因此佢嘅新陳代謝、毒理學、安全度醫學訊息已經夠完善。大部分國家會容忍含指定濃度以下嘅大麻二酚產品喺國內販售，包括毒品管制較嚴格嘅泰國。

### 香港

喺2022年，香港特別行政區政府宣布會立例禁止喺香港使用、管有或銷售大麻二酚，無論做任何用途即屬違法。香港政府表示，香港現行嘅法例同醫護人員守則禁止任何醫護人員使用大麻二酚作醫療用途，香港衞生署亦唔會為大麻二酚產品發出任何許可證，而香港研究資助局亦禁止任何喺香港使用大麻二酚嘅學術研究，由2023年2月1號起大麻二酚喺香港會列為「危險藥物」並受香港「危險藥物條例」管制，屆時香港將成為全球首個全面禁止使用大麻二酚嘅地區。香港禁毒常務委員會主席李國棟醫生表示，極之微量嘅大麻二酚即使由吸入方式進入人體已經會引發嚴重不良反應，包括幻覺、心跳加速、器官衰竭，李國棟醫生又引述香港大學李嘉誠醫學院嘅研究，大麻二酚造成上癮嘅情況同海洛英等毒品差唔多，因此香港有禁絕大麻二酚嘅必要。而香港藥劑師崔俊明更表示，將大麻二酚產品開封後放置約一至兩個月，就會產生喺香港一直受禁制嘅四氫大麻酚。

參考
--

1. ↑  陳祖傑／綜合報導 (2022-02-09). 〈泰國宣布將大麻移出毒品管制名單 民眾可向地方政府登記種植 ｜ 公視新聞網 PNN〉. 《公視新聞網 PNN》. 原著喺2022-06-14歸檔. 喺2022-06-28搵到.
2. ↑  香港保安局禁毒處及衞生署 (2021-02-01). 〈關於大麻二酚(CBD)產品的資料〉 (PDF). 《香港保安局禁毒處》. 原著 (PDF)喺2022-09-25歸檔. 喺2022-09-25搵到.
3. ↑  〈《危險藥物條例》及《化學品管制條例》修訂令於十月二十一日刊憲以及大麻二酚將列為危險藥物〉. *www.info.gov.hk*. 喺2022-10-20搵到.
4. ↑  〈政府擬禁大麻二酚產品 今年完成立法 - 20220608 - 港聞〉. 《明報新聞網 - 每日明報 daily news》 (繁體中文). 原著喺2022-06-08歸檔. 喺2022-06-28搵到.
5. ↑  〈「立法管制CBD網上簡介會」今日舉行〉. *www.info.gov.hk*. 原著喺2022-06-28歸檔. 喺2022-06-28搵到.
6. ↑  〈CBD香港｜政府擬禁CBD大麻二酚、崔俊明力撐：易轉化為有害物質！怕市民食CBD後轉食大麻〉 (美國英文). 原著喺2022-09-29歸檔. 喺2022-09-25搵到.
**龔靜儀**（Athena Kung），香港建制派大律師，曾經推出一啲法律通識書籍，亦擔任過一啲唔同嘅社會公職，近年不時喺港人講地同橙新聞等親中派嘅媒體發表政見。

早年經歷
----

佢喺1992年喺香港城市大學法律系畢業，1993年喺香港大學完成法律深造文憑，然後喺1994年中開始喺香港執業。

政治立場
----

佢嘅政治立場偏向親中派，曾經形容《蘋果日報》反中亂港，鼓勵香港法律系學生爭取中國內地嘅發展機會，又質疑香港大律師公會以政治立場掛帥，同埋形容喺香港逃犯條例爭議期間爭取民主嘅人士係黑暴分子。喺國際關係層面，佢又不時指控外國干預中國內政。

佢亦支持北京未經諮詢同香港人同意，強行訂立嘅《香港國安法》。喺蘋果日報同壹週刊停刊事件後，有啲香港市民為咗記錄歷史，將超過200萬蘋果嘅報導文章保留備份上載，龔靜儀就聲稱咁做違反《國安法》。

另外，喺東京奧運嗰陣，佢甚至批評支持港隊，強調香港人身份嘅市民，係爭取港獨同分離主義，建議香港警察國安處介入拘捕。

睇埋
--

* 被視為受到中華人民共和國政府影響嘅非本地媒體一覽

參考
--

1. ↑  "Kung, Athena C.Y. (Ms) | Hong Kong Bar Association". *www.hkba.org*. 喺2021-07-27搵到.
2. 1 2  龔靜儀; 博學出版社 (2006-07-01). 《百法八眾》 (臺灣中文). 博學天地出版社. ISBN 978-988-99144-4-8.
3. ↑  〈博學出版社 - 龔靜儀簡介〉. *www.globalcpc.com*. 喺2021-07-27搵到.
4. 1 2  Speakout-港人講地. 〈【短片】【借屍還魂？】平台上載223萬篇《蘋果》文章、執業大律師龔靜儀：借轉載繼續荼毒市民、若無《蘋果》首肯難達成、或違煽動罪及國安法、籲回頭是岸！〉. *www.speakout.hk* (英文). 喺2021-07-27搵到.
5. ↑  〈【龔靜儀】香港各間大學的法律系同學是時候「甦醒」了〉. *www.orangenews.hk*. 喺2021-07-27搵到.
6. ↑  〈女大狀促政府規管退休終院首席法官 增設長冷河期〉. *www.bastillepost.com*. 2021-04-21. 喺2021-07-27搵到.
7. ↑  〈商場直播張家朗得獎有市民噓國歌 法律界：或觸犯國歌法及國安法〉. 《on.cc東網》 (香港中文). 2021-07-27. 喺2021-07-27搵到.
搵緊同佢差唔多意思嘅門牌嘅話，請睇〈**天河路**〉。
**天河2號**係由中國大陸嘅中國國防科技大學研發出嚟嘅一部超級電腦。[1]佢係世界上第3快嘅電腦，僅次於Summit同神威太湖之光[1][2]，佢嘅每秒計算速度係33.862PLOPS。[2]呢部嘢重快過上一代最快嘅超級電腦——天河1號。[3]雖然話佢預測喺2015年嗰陣會計得越嚟越快，會升到每秒計到10嘅17次方嘅速度，但係呢個速度喺2013年就實現咗。[4]呢部超級電腦嘅使用範圍係包括同燃燒試驗、磁力試驗有關嘅科學探究，重可以用嚟模擬大氣層。[5]呢啲證據可以證明天河2號係一部好好嘅計數系統。[6]

介紹
--

天河2號係由中國大陸嘅國防科技大學同埋浪潮集團負責組裝同埋測試，喺2013年底得到廣東省廣州市嘅國家超級計算廣州中心驗收，之後開放畀出面嘅人嚟接受實驗、科研同埋教育方面嘅運算任務。[8]成個系統投資額係一億美金，[9][10]佔地720平方米。[11]

天河2號用咗超過三百萬隻數據處理核心嚟計數。[7]佢可以喺每秒做到33862億次嘅計數，重會有可能提升到每秒54900億次。[1][7]

紀錄
--

天河2號喺2013年6月嗰陣就做咗世界計數最快嘅電腦。佢喺2013年6月同埋11月，上過國際TOP500組織公佈嘅排行榜入面2次。

註
-

1. ↑  中国超级计算机天河二号重返世界之巅 互聯網檔案館嘅歸檔，歸檔日期2013年6月22號，. 亞太日報 喺2013-06-28搵到
2. ↑  China's Tianhe-2 remains world's most powerful computer 互聯網檔案館嘅歸檔，歸檔日期2014年5月1號，. 喺2014-02-18搵到
「天河客運站」跳轉嚟呢度。要睇停地鐵嘅車站，請去【**天河客運站 (地鐵)**】。

**天河汽車客運站**，又叫**天河客運站**或**天河汽車站**，全名叫**廣州交通集團天河汽車客運站**，呢間嘢係廣東省交通廳同埋廣州市人民政府為咗實施《廣州公路主樞紐總體佈局規劃》而起嘅第一個多功能綜合性嘅汽車客運站。呢個客運站係喺廣州市天河區嘅廣汕公路入面。東邊係華南快速幹線，西邊係北環高速公路。

落成時間
----

喺1997年1月起好同埋投入使用。喺1997年6月重成立咗「廣州新天威交通發展有限公司」呢間合資公司嚟經營天河汽車客運站。

佔地面積
----

面積係46000平方米，其中入面有售票廳、候車廳、快件貨運中心、超市，寫字樓、行車公寓、維修車間。

出班次流量
-----

出班嘅車次同埋旅客流量：

* 車次：達到2500班次/日
* 旅客流量：達到120000人次/日。

主要經營
----

呢個車站喺廣州嘅東邊出口嘅中心車站站場，主要係經營去粵東地區（尤其係廣梅汕公路上面去汕頭、梅州、潮州、揭陽、汕尾同埋惠州嘅比較多）同埋珠三角地區、福建嘅車比較多，重有比較少部份嘅去粵西、粵北地區同浙江嘅車。重有啲車係出到廣東省以外嘅其它省份（除咗新疆、西藏、青海、內蒙古、寧夏、陝西、山西、東北三省、京津冀地區同埋臺灣）啲車。呢個站重喺成個廣東地區畀顧客提供方便、快捷、準確嘅快遞服務嘅行業入面，都係處於領先嘅地位。目前有出咗廣東省嘅省際線路就有100幾條，而廣東省嘅省內線路就有90條。

附近嘅交通
-----

天河客運站地鐵站B出口
* 廣州地鐵3號線同廣州地鐵6號線：天河客運站
* 24條巴士線路通去四面八方

攞過嘅獎項
-----

呢個車站係被廣州市政府畀咗「青年文明號」嘅稱呼，喺1998到2006年嘅每年都評咗「春運工作先進單位」，重被交通部畀咗「全國文明汽車客運站」嘅名。佢重喺2001年通過咗ISO9001品質管制體系認證，重喺持續推進品質體系嘅各項工作入面，攞到品質管制部門嘅好評。

出面網頁
----

廣州交通集團天河汽車客運站

註
-

1. ↑  〈廣州交通集團天河汽車客運站簡介〉. 原著喺2014年2月9號歸檔. 喺2014年3月28號搵到.

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
**仙本那**（粵拼：sin1 bun2 na5，馬來話：Semporna）係馬來西亞沙巴斗湖省一個小鎮，**仙本那**喺馬來文入面有「完美」嘅意思。2013年馬來西亞軍警同蘇祿武裝人員喺仙本那嘅Simunul發生咗衝突。岸外嘅馬布島係沙巴州出名嘅旅遊景點之一[要更加好嘅來源]。

地理
--

去西巴丹島渡假酒店嘅碼頭
仙本那喺仙本那半島嘅尖端，喺達維爾灣附近，係遊客去水肺潛水或者浮潛西巴丹島嘅基地，呢個島喺仙本那城鎮東南大約36公里。

氣候
--

仙本那全年雨量充足，屬於熱帶雨林氣候。

| 仙本那氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 平均高温 °C（°F） | 29.6 (85.3) | 29.7 (85.5) | 30.2 (86.4) | 30.9 (87.6) | 31.4 (88.5) | 31.3 (88.3) | 31.3 (88.3) | 31.5 (88.7) | 31.3 (88.3) | 31.2 (88.2) | 30.7 (87.3) | 30.1 (86.2) | 30.77 (87.38) |
| 每日平均氣温 °C（°F） | 26.2 (79.2) | 26.3 (79.3) | 26.6 (79.9) | 27.0 (80.6) | 27.3 (81.1) | 27.2 (81) | 27.0 (80.6) | 27.1 (80.8) | 27.0 (80.6) | 27.0 (80.6) | 26.8 (80.2) | 26.5 (79.7) | 26.83 (80.3) |
| 平均低温 °C（°F） | 22.9 (73.2) | 23.0 (73.4) | 23.1 (73.6) | 23.2 (73.8) | 23.3 (73.9) | 23.1 (73.6) | 22.8 (73) | 22.8 (73) | 22.8 (73) | 22.9 (73.2) | 23.0 (73.4) | 23.0 (73.4) | 22.99 (73.38) |
| 平均降雨量 mm（英寸） | 201 (7.91) | 136 (5.35) | 135 (5.31) | 149 (5.87) | 210 (8.27) | 183 (7.2) | 160 (6.3) | 163 (6.42) | 124 (4.88) | 180 (7.09) | 194 (7.64) | 190 (7.48) | 2,025 (79.72) |
| 出處：Climate-Data.org |

人口
--

無國藉 Pala'u（巴瑤族）細路喺仙本那市區
仙本那大多數人口係巴瑤族，當中好多住喺城鎮郊區，水上嘅高腳屋村莊。幾千名巴瑤族（又叫做水上人或者 Pala'u）住喺仙本那附近嘅海度。佢哋係世界上少數嘅海上游牧民族之一，大部分時間都喺船上面生活，主要以嗰個地區嘅珊瑚礁為生。對於一啲巴瑤族人嚟講，佢哋嘅身體喺陸地上停留較長嘅時間係佢哋死咗之後被埋葬嘅時候。

仙本那嘅主要少數民族係卡達山人同唐人社群。仙本那大部分唐人係客家族群。 

### 宗教

伊斯蘭教係仙本那最具代表性嘅宗教，當中85%人口係穆斯林，其次係佔12.45%嘅基督教，而信奉佛教人口佔1%[未記出處或冇根據]。

### 語言

沙巴馬來語歸融話係仙本那嘅通用語言。仙本那亦係馬來西亞唯一講查巴卡諾文社群所在地。仙本那講查巴卡諾文嘅人係逃避菲律賓摩洛衝突嘅難民（或者難民嘅後代）。好多呢啲難民係非法居留喺馬來西亞。

經濟
--

海洋產品以及旅遊業係當地嘅經濟支柱。珍珠養殖係海洋產業嘅主要收入來源。

旅遊
--

仙本那嘅彩船節 (Regatta Lepa festival)
安普朗（英文：Amplang）（Amplang）可以喺沙巴州東海岸搵到，主要喺仙本那同斗湖
仙本那以每年4月舉行嘅彩船節（Regatta Lepa Festival）傳統賽艇比賽而出名。仙本那亦係2000年舉行嘅生態挑戰：婆羅洲（Eco-Challenge: Borneo）終點線所在地。海岸外有一個海洋公園叫做敦沙卡蘭海洋公園（又叫仙本那群島公園）。佢喺2004年由沙巴公園信托局刊憲。

仙本那亦係進入世界出名島嶼潛水嘅門戶，例如西巴丹島、馬布島、卡帕萊島、馬達京島、Sibuan、Mantabuan、Siamil、邦邦島等。仙本那嘅遊客主要係陽光愛好者，希望尋求放鬆或者水上運動（例如水肺潛水或者浮潛）人士。 

### 飲食

仙本那係一個近海小鎮，各種新鮮海鮮一應俱全，又平又好食。

參考
--

|  |  |
| --- | --- |
|  | 維基同享有多媒體嘅嘢：**Semporna** |

|  |  |
| --- | --- |
|  | 維基遊埠有呢篇旅遊嘅資源：**Semporna** |

1. ↑  〈民眾對魟魚魔鬼魚鯊魚大開殺戒 仙本那馬布島血流成河！〉. 詩華日報. 原著喺2018-11-14歸檔. 喺2018-02-23搵到.
2. ↑  "Climate: Semporna". Climate-Data.org. 喺30 October 2020搵到.
**天河游泳館**（粵拼：tin1 ho4 jau4 wing6 gun2）
，全名**天河體育中心游泳館**tin1 ho4 tai2 juk6 zung1 sam1 jau4 wing6 gun2，簡稱**天河泳館**，係中國廣東廣州嘅大型泳池，1987年起好，位置喺天河區天河體育中心東南角，近天河路同體育東路交界（羊城國際商貿中心對面）。

佢曾經喺1987年11月、2001年11月11～25號先後辦過六運會、九運會嘅游水、跳水、水上芭蕾、水球呢四項大賽。1988年4月2～12號亦辦過第三屆亞洲游水錦標賽。1992年3月18～23號舉辦過中華人民共和國第三屆殘疾人運動會嘅游水比賽；隨後亦搞過第10屆世界青年跳水錦標賽。1997年同2002年5月9～12號、2006年5月12～14號先後辦過同水上芭蕾有關嘅世界盃同全國盃。2010年11月底亦辦過亞運會嘅男女子水球錦標賽。

間嘢曾經喺2016年10月1～27號因為場館升級改造而暫停開放。

設施
--

場館建築面積2.3ha，佔地面積19845.35m²，東西跨度118m，南北跨度42m，標高31.5m，全部都係室內池。入面有個訓練池、比賽池同跳水池及3000個觀眾座位。佢嘅比賽燈光同埋電子計時計分系統都係用咗1980年代嗰時最先進嘅英國同日本進口設備。

水池

| 類 | 嘥士 | 水深 | 註 |
| --- | --- | --- | --- |
| 訓練池 | 50m×13m | 1.6m～1.8m | 凈限游水隊同大賽時訓練用，唔對外。 |
| 比賽池 | 50m×21m | 1.2m～1.5m2.7m～3.0m | 平時用水深：1.2m～1.5m大賽用水深：2.7m～3.0m |
| 跳水池 | 21m×21m | 5m | 凈限水上芭蕾訓練隊用，唔對外。 |

開放時間
----

呢間場館一年四季都開，但逢國慶同農曆新年期間暫停開放。

* 清晨場：07:00～13:30
* 晏晝場：14:30～16:30（凈限每年6～9月）
* 晚黑場：18:00～21:00

場次凡係遇到有大賽舉辦時都會停止開放，場上嘅觀眾座位凈限有比賽舉辦時先至可以入去。

註同攷
---

註
1. ↑  重大比賽舉辦時，必須要買咗門飛先至畀入。

攷

1. ↑  天河游泳馆 互聯網檔案館嘅歸檔，歸檔日期2020年3月28號，. 群体通
2. ↑  〈天河体育中心 游泳馆 10月闭馆改造〉. 羊城晚報. 2016-09-21.`{{cite news}}`: CS1 maint: url-status (link)
**天津電視台搏擊頻道**（粵拼：tin1 zeon1 din6 si6 toi4 bok3 gik1 pan4 dou6）
（簡化字：**天津电视台搏击频道**）係天津電視台嘅一間已經停止廣播嘅電視頻道，2010年4月30號開播，2016年10月1號01:00停播。

佢既係中國大陸第一間高清嘅格鬥頻道，又係中國大陸唯一以家居專業做全方位服務嘅頻道。頻道播放期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。頻道喺每日01:00～07:00冇節目。

史
-

2010年3月23～25號，天津電視台為咗搞高清版電視而自己申請開辦咗高清嘅體育頻道——搏擊頻道，隨後喺北京舉辦嘅中國國際廣播電視信息網路展覽會擺咗出嚟，重宣佈頻道喺當年4月30號正式開播。頻道開播之後以收費形式面向中國大陸華北同東北地區播出。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計同收視率太低或頻道嘅節目內容未經過審批有關。

2016年10月1號01:00，搏擊頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

2016年12月10號18:04，原搏擊頻道嘅畫面變成天津電視台都市頻道高清版嘅測試信號。但由於嗰陣嘅海南有線重未將呢條頻道下架，所以海南嘅有線電視用戶可以收睇天津都市頻道高清版嘅測試信號。

註
-

1. 1 2 3  国内首个高清搏击频道4月将在天津电视台开播 中国中央电视台 （2010-03-22）
2. ↑  微博消息

攷
-

* 頻道介紹
**仙杜拉**（英文：**Sandra Lang**；1943年—），真名**梁玉姬**，綽號「**鬼馬歌后**」，佢係加拿大華人，主要活躍喺六十至七十年代嘅香港女歌手，佢嘅飲歌《啼笑因緣》（顧嘉煇作、編曲，葉紹德作詞）唱到街知巷聞，被視為本地粵語流行曲分水嶺。

生平履歷
----

### 早年

仙杜拉真名**梁玉姬**，喺香港日治時期出世，爸爸係中國樂師梁午初，媽媽喺仙杜拉十歲嗰時因為乳癌走咗，而家姐係桃麗絲；佢早喺六十年代同阿美娜合組成《筷子姊妹花》，主要演唱嘅係歐西流行曲。後期組合拆夥，仙杜拉獨立發展。

### 成名之路

佢喺七十年代主唱家計會創作嘅廣告歌《兩個就夠曬數》同為無綫電視同名電視劇主題曲《啼笑姻緣》擔任幕後代唱，好評如潮，亦因為咁做咗藝人黃霑嘅契妹。佢不時喺全球各地表演獻唱，又改編過粵曲《鳳閣恩仇未了情》，揉合東方戲曲嘅詞曲同西方rock music、jazz同rap等音樂元素。正因佢唱腔輕鬆、大膽創新，所以有「**鬼馬歌后**」之稱。

1991年香港新城電台啟播，仙杜拉亦被邀請到新城金曲台做主持。

### 近年發展

仙杜拉而家移民咗去加拿大。佢亦都先後喺2012年、2015年及2016年參與顧嘉煇嘅演唱會做表演嘉賓。

經典歌曲
----

* 《啼笑因缘》
* 《風雲》
* 《亂世兒女》
* 《笑哈哈》
* 《邊個話我傻》
* 《送郎》
* 《夢裡訴相思》
* 《賣唱姑娘》
* 《又到秋深》
* 《大女人宣言》
* 《好彩又到Sunday》
* 《大女人主義》

出面網頁
----

* 仙杜拉喺互聯網電影資料庫嘅資料（英文）
**糧船灣超級火山**（英文：**High Island Supervolcano**）喺香港新界西貢區糧船灣伸到果洲群島一帶，山體向東傾斜約莫30度，直徑有18公里，係香港以至成個中國東南部第一座被發現嘅古代超級火山。依家喺一座死火山，位置幾乎包澌香港地質公園西貢東部嘅火山岩區，依家多數火山岩已經被風化侵蝕，得番啲殘餘，而且座火山大部分都喺海平面之下。

結構
--

呢座死火山上面個部分係火山岩，由糧船灣伸到果洲群島，幾乎包澌西貢東部地質公園入面大塊土地。火山口喺糧船灣一帶，當時岩漿嚟自九龍半島同港島北部，岩漿通過幾條通道向東輸送，穿過馬鞍山同將軍澳。座火山上次爆已經係1億4千萬年前嘅事，噴出約莫1萬3千億立方米嘅火山灰，啲灰冷卻凝固之後，變成一轆轆六角石柱。火山嘅深層部係花崗岩，由淺入深噉由西貢向九龍同香港島伸開去。土木工程拓展署已經喺嗰度採樣，然後交畀外國相關機構化驗測年。

史
-

土木工程拓展署話，喺1億幾年前，香港同成個華南東部都係位於火山帶。經過拓展署多年嘅地質調查發現，喺2012年確認糧船灣伸延到果洲群島一帶曾經有一座超級火山，叫做糧船灣超級火山。土木工程拓展署為咗呢嗰發現寫咗篇文，並喺2012年1月美國地球物理期刊《Geochemistry, Geophysics, Geosystem》入面 發表。

火山爆發
----

破邊洲嘅六角石柱
糧船灣超級火山上次爆係1億4千萬年前嘅事，火山爆發嗰陣，幾百立方千米嘅高矽質岩漿從地殼淺層嘅岩漿庫湧出，同時間造成附近幾公里嘅地殼下陷而呈現出盆地地形，形成一個破火山口（破火山口指嘅係因為冇咗岩漿支撐而崩塌咗嘅火山口）。當時噴出約莫1萬3千億立方米嘅火山灰，啲灰急速凍咗凝（king4）埋收縮之後，變成依家可以喺糧船灣、果洲群島度見到嘅六角凝灰岩柱。

超級火山指嘅係可以引發極大規模爆發嘅火山，係以火山嘅噴發量嚟計嘅，當時糧船灣超級火山爆發，爆發指數（VEI）係最高嘅八級，噴出約莫一千立方公里嘅岩漿。以爆發指數嚟計，糧船灣超級火山當年爆發嘅威力係2011年5月冰島格里姆火山爆發嘅一萬倍。

世界自然遺產資格
--------

糧船灣超級火山嘅獨特地形，有助科學家解開現時歐亞板塊同菲律賓板塊移動過程中嘅一啲謎團，成座超級火山遺址都有資格申請做世界自然遺產，佢嘅科學研究價值能夠幫助科學家了解地球嘅演變過程。

糧船灣超級火山完全符合申請資格，不過就要將香港地質公園範圍由陸地擴大一倍到海面，以保護成座火山遺址。

參考
--

1. ↑  〈香港發現古代超級火山〉. 香港政府新聞處. 2012-08-30. 原先內容歸檔喺2022-01-10.
2. ↑  "Ancient supervolcano discovered". 香港政府新聞處. 2012-08-30. 原先內容歸檔喺2012-09-05.
3. 1 2  〈香港發現古代超級火山〉. 《明報》. 2012-08-30. 原著喺2012-09-23歸檔. 喺2021-12-31搵到.
4. 1 2  〈香港有座超級火山〉. 《東方日報》. 2012-08-28. 原先內容歸檔喺2021-05-18.
5. 1 2  〈西貢糧船灣曾是火山口〉. 《Now新聞》. 2012-08-30. 原先內容歸檔喺2021-05-11. 喺2022-01-22搵到.
6. 1 2  Sewell, R; Tang, D; Campbell, S (2012-01-12), "Volcanic-plutonic connections in a tilted nested caldera complex in Hong Kong", *Geochemistry Geophysics Geosystem*, **13**, doi:10.1029/2011GC003865, 原著喺2012-07-07歸檔, 喺2012-08-28搵到`{{citation}}`: CS1 maint: date and year (link)
7. ↑  〈糧船灣發現古代超級火山〉. 《星島日報》. 2012-08-30. 原先內容歸檔喺2021-05-11. 喺2022-01-23搵到.
8. ↑  〈西貢東部發現古代超級火山〉. 《Now新聞》. 2012. 原先內容歸檔喺2021-05-06. 喺2022-01-22搵到.
9. ↑  〈港九多處花崗岩形成與古代超級火山爆發有關〉. 2012-08-30. 原著喺2016-05-03歸檔. 喺2021-12-31搵到.
10. ↑  〈糧船灣超級火山再爆機會微〉. 《東方日報》. 2012-08-31. 原先內容歸檔喺2021-03-03.
11. ↑  〈最後一次爆發1.4億萬年前 「超級火山」助地質研究〉. 《星島日報》. 2012-08-31. 原先內容歸檔喺2021-05-11. 喺2022-01-23搵到.
12. ↑  〈糧船灣發現古代超級火山〉. 《星島日報》. 2012-08-28. 原先內容歸檔喺2021-05-11. 喺2022-01-23搵到.
13. ↑   香港或可申請世遺糧船灣發現古代超級火山

出面網頁
----

* 港超級火山 疑恐龍滅絕元兇 《東方日報》 2012年9月18號
瑞典演員喺劇院演出嘅即興劇
**即興劇**（英文：**improvisational theater**）係一種冇劇本嘅戲劇演出形式，每場演出從現場觀眾畀嘅一啲簡單建議為靈感，演員喺舞台上合作即興創作出嘅戲劇。演員喺上台演出之前係完全唔知自己要做啲點樣嘅戲，佢哋都係接受咗觀眾嘅建議之後，然後每個喺台上演出嘅演員開始同其他演員開始互動噉做戲，自己諗出對白、情緒、動作等，其他演員要繼續諗點樣將故事接落去，慢慢一步一步噉將成套劇嘅劇情建構出嚟。

形式
--

無論係任何型式嘅即興劇，都係由演員喺演出裏面即時發展對話同表演。因為具有唔可以預知嘅特質，而且總係發生令人意想不到嘅劇情，即興劇經常自然噉偏向喺喜劇風格。因此即興劇亦經常令人覺得係一種充滿活力同歡樂感嘅娛樂。事實上，即興劇亦可能有動人嘅劇情，或以實驗風格、以唔係敘事嘅方式嚟呈現演出。

### 短篇即興劇／即興遊戲

演員挑戰特定嘅遊戲規則同限制，創造出嘅即興劇，以大約3-5分鐘嘅短劇形式呈現。

喺香港有被教授過嘅即興短劇有加拿大Theatresports，源自加拿大戲劇大師Keith Johnstone。而喺香港有戲劇培訓團體同社福機構舉辦，例子有青皮人互動劇場，基督教香港信義會等。

喺香港同澳門，有以Theatresports作爲藍本改成嘅即興劇場比賽，叫做「勁爆劇場大比拼」，並且改爲用廣東話進行，性質相近但有些微差別。喺分別上最大係：表演前多咗音樂同跳舞帶動氣氛，每隊有預先排練過嘅開場「Opening」，即興部分需要帶出正面信息，並且由一個團體演出轉變到較爲團隊競爭性質嘅比賽。

### 長篇即興劇

由一幕幕直接或間接相關嘅即興場景，所組成嘅長篇即興劇。演出時間可以由30分鐘到90分鐘，甚至更長。好似一齣有劇本嘅戲劇，可能係單線或多線劇情，可能有明確嘅劇種風格（例如：莎劇、推理、音樂劇等）。無論係邊一種劇，長篇即興劇嘅演出，一樣係從觀眾嘅建議開始，演出內容冇劇本，亦未經過排練。

參考
--

1. ↑  什麼是即興劇

| * 睇
* 傾
* 改
表演藝術 |
| --- |
| 由表演者親身做畀觀眾欣賞嘅藝術 |
| **音樂**同**跳舞**
* 唱歌
* 演奏
* 音樂會
* 樂隊（管弦樂團）
* 舞龍同舞獅
* 土風舞
* 芭蕾舞
* 現代舞
 |
| **戲劇**
* 舞台劇
* 默劇
* 戲曲（大戲）
* 即興劇
* 芭蕾舞劇
* 歌劇
* 音樂劇
 |
| **其他**
* 講故
* 小丑
* 特技
* 公仔戲
* 演講
* 體操
* 馬戲
* 魔術
* 職業摔角
* 棟篤笑
* 朗誦‎
 |
| **拉雜相關**
* 觀眾
* 舞台
* 動作指導
* 聲設計
* 綵排
* 劇場總監
* 街頭賣藝
* 魅力
* 創意
* 靚
 |
**糧船灣**（英文：**High Island**，原本叫**糧船灣洲**，以前又叫**高洲**），屬香港西貢區，響萬宜水庫西南面，糧船灣海東面，大頭洲、雞洲、老虎吊排、滘西洲、吊鐘洲東面，匙洲、南風洲、伙頭墳洲、小破邊洲、黃泥洲、光頭排、橫洲北面，破邊洲、飯甑洲西面。

糧船灣洲原本係香港第四大島，同西貢半島隔住條官門海峽。

1969年，香港政府響糧船灣洲北岸起萬宜水庫，連埋糧船灣洲同西貢半島，地圖上改名叫糧船灣。北面有條西貢萬宜路連接島嘅東西部，行西貢東郊野公園必經。西壩底下有創興水上活動中心。

史
-

喺起個水庫之前，糧船灣洲同西貢半島隔住官門海峽，直到起萬宜水庫嗰陣將糧船灣洲同西貢半島連接起嚟。

土木工程拓展署話，喺1億幾年前，香港同成個華南東部都係位於火山帶。經過拓展署多年嘅地質調查發現，喺2012年確認糧船灣伸延到果洲群島一帶曾經有一座超級火山，叫做糧船灣超級火山，直徑長18公里，係香港以至中國東南部第一座被發現嘅古代超級火山。

約莫400年歷史嘅糧船灣天后宮，經過重修之後喺2013年1月2日舉行開光典禮，又喺宮前搞咗個百席盆菜宴，吸引咗過千人參與。今次重修後，天后宮加咗個文物館，展示以前嘅祭品。

海灣
--

糧船灣洲嘅漁排
* 深篤灣
* 淡水灣
* 大蛇灣
* 蠄蟧灣
* 石仔灣
* 南風灣
* 白腊灣
* 白腊仔

參考
--

1. ↑  《香港九龍兼新界形勢圖》，香港中華書局，1940年
2. ↑  **Lua error in 模組:Citation/CS1/Utilities at line 82: bad argument #1 to 'message.newRawMessage' (string expected, got nil).**
3. ↑  **Lua error in 模組:Citation/CS1/Utilities at line 82: bad argument #1 to 'message.newRawMessage' (string expected, got nil).**
4. ↑  〈糧船灣天后宮開光筵開百席〉. 新報. 2013年1月3號.`{{cite web}}`: CS1 maint: url-status (link)

| * 睇
* 傾
* 改
香港連地島 |
| --- |
| 香港島 | 燈籠洲 | 香港特別行政區區旗 |
| 九龍 | 元洲 ·  昂船洲 ·  林士石 ·  海峽石 ·  海心島 |
| 新界東 | 白沙頭 ·  東頭洲 ·  元洲仔 ·  圓洲角 ·  佛堂洲 ·  鐵篸洲 ·  糧船灣洲 ·  勒加洲 |
| 新界西 | 欖洲 ·  洲仔 ·  牙鷹洲 ·  青洲 ·  芒洲 ·  老鼠洲 |
| 睇埋：香港嘅島 |
收錄粵維度嘅法律內容多時只係提供一啲參考，**唔保證會係絕對專業嘅意見**。有現實嘅任何法律問題，最好諮詢埋專業法律人士同熟悉相關司法管轄權嘅其他唔同意見。

**危險駕駛引致他人死亡**（英文：Dangerous Driving Causing Death）係香港一項刑事罪名，係喺致命交通意外發生嗰陣，肇事司機有機會被告嘅一條罪。

法例
--

根據《香港法例》第374章《道路交通條例》第36條《**危險駕駛引致他人死亡**》，最高刑罰係罰款HK$50,000同坐監10年，首次定罪取消駕駛資格5年，再犯10年。

如果係《危險駕駛引致他人身體受嚴重傷害》（第36A條）嘅話，最高刑罰係罰款HK$50,000同坐監7年，首次定罪取消駕駛資格2年，再犯5年。

如果受害者係警務人員而傷勢較輕，可以加控《襲擊警務人員》，最高刑罰係罰款$5,000同坐監6個月。

上面嘅罪名都要強制修習駕駛改進課程，同埋喺交通違例記分制到扣10分；另外有「犯罪情節特別嚴重」加刑因素，如果司機干犯以上罪行嗰陣，體內

1. 酒精濃度達第3級（即每100毫升呼氣/血液/尿液分別超過66微克/150毫克/201毫克的酒精），或拒絕接受酒精呼氣/血液/尿液測試；或
2. 含有任何份量的指明毒品（即海洛英、氯胺酮、「冰」、大麻、可卡因或「搖頭丸」）

會被視為「犯罪情節特別嚴重」，有關罪行嘅最高罰款額、最高監禁期同最短停牌期各增加50%。

另外，如果犯罪情節特別嚴重，根據案例有機會以嚴重傷人或誤殺作為交替控罪。例如1983年邱德根個仔邱達成喺何文田公主道撞死交通警員，最後因誤殺罪入獄4年。

危險駕駛定義
------

危險駕駛（Dangerous Driving）唔同不小心駕駛。

危險駕駛包括無牌駕駛、唔理交通訊號、唔理路面交通情況、不顧警方路障或交通指揮、超速駕駛、小路出大路唔停車又唔減速、扒頭、玩飄移、酒後駕駛、衝紅燈等。

危險駕駛本身已經係刑事罪行，最高刑罰係罰款港幣25,000文同坐監3年，首次定罪取消駕駛資格半年或以上，再犯1年半以上。並且要強制修習駕駛改進課程同交通違例記分制入面記10分。

但如果因為危險駕駛，引致他人（包括乘客、行人同其他車輛嘅司機）死亡或受到嚴重傷害，一般將會控以「危險駕駛引致他人死亡」或「危險駕駛引致他人身體受嚴重傷害」嘅罪行。

引致他人死亡定義
--------

* 他人，所指嘅係肇事司機以外嘅人，包括乘客、行人同其他車輛嘅司機等。
* 死亡有別於受傷、重傷，包括併發症。例如一位的士司機喺單程路反向行車，後座乘客受驚引致心臟病發死亡。
* 導致，係因果關係。他人死亡未必因為當時嘅危險駕駛引發。

歷史
--

自2000年7月1號起，「**魯莽駕駛**」同「**魯莽駕駛引致他人死亡**」分別被「危險駕駛」同「危險駕駛引致他人死亡」取代。

參考
--

1. ↑  〈運輸署 - 危險駕駛〉. 運輸署. 原先內容歸檔喺2020-08-11. 喺2019-08-23搵到.
2. ↑  "Hong Kong e-Legislation". *www.elegislation.gov.hk*. 喺2021-11-27搵到.
3. ↑  〈83年邱達成撞死警誤殺囚四年〉. 原先內容歸檔喺2010-03-08. 喺2018-05-11搵到.
4. ↑  〈存档副本〉 (PDF). 原先內容歸檔 (PDF)喺2019-11-04. 喺2008-05-03搵到.
5. ↑  〈存档副本〉. 原著喺2008-04-19歸檔. 喺2008-05-03搵到.
6. ↑  〈運輸署 - 危險駕駛〉. *www.td.gov.hk*. 喺2021-11-27搵到.
| 學校事件 |
| --- |
| 學歷階段 |
| 大學：大專　本科　學士　研究生　碩士　博士中學：初中　高中　中專※　職中※　技校※小學幼稚園　幼兒園 |
| 教學禮 |
| 學年開始：開學日學年結束：散學日入學／畢業：入學禮　學校開放日　畢業禮 轉校 每禮拜辦：早會　週會 |
| 假期 |
| 寒假※　暑假　春假※　秋假※ |
| 考試 |
| 默書　測驗　期末考試中考＠　高考＠　自考＠＃※ |
| 年級 |
| 升級　留級　跳級　降級※　調班※ |
| 學業終止 |
| 畢業（畢業生）　修業　退學　趕出校 |
| 活動 |
| 上堂　走堂校運會＃　水運會＃　課外活動＃　學校旅行學校開放日＃　文化祭※　短途旅行※ |
| 人物 |
| 校長　副校長　校務主任　訓導主任　先生 |
| 書刊 |
| 教科書　校刊＃ |
| 衣著 |
| 校服　校園游水裝＃ |
| 意外 |
| 師生戀　校園暴力　校園槍擊案 |
| ※：唔係個個國家都有。＃：唔係間間學校都搞。＠：大型考試。唔同國家，個名同方式都唔同。 |

**留級**（粵拼：lau4 kap1）、又叫**留班**（lau4 baan1）、**重讀**（cung4 duk6），俗稱**㨆班**（lam6 baan1），即係讀完呢個年級再讀返呢個年級（未必留喺上年嗰間課室）。如果啲學生喺課室遇到其中一個問題就要留級。大多數嘅國家都有留級制度，但係留級嘅年數或者歲數通常有限。

情形
--

以下幾個情形要留級，不過有啲國家唔一定要或者唔畀人留級：

貧困而冇乜教育資源
* 呢個情形大多數喺發展中國家嘅學校出現，尤其係喺啲偏僻地區。學校凈係開到幾個最基本嘅年級，所以要留級。

外文
* 呢個情形喺發展中國家同埋發達國家都有，教師教嘅語言唔係學生嘅母語，所以學生外文唔叻，要留級。

考試成績唔合格
* 呢個情形喺發展中國家同埋發達國家都有。學生啲主要考試唔合格就要留級。

功課
* 學生欠交太多功課、做錯太多功課、或者考試唔合格就要留級。

曠課
* 曠課太多次就要留級。

操行
* 操行周時好差，講極都唔聽（例如周時冇禮貌、重複犯校規或者重複犯課堂紀律）就要留級。

讀半日
* 有啲有自閉症光譜嘅人唔鍾意做功課或者驚冇親人陪住佢喺課室，情願讀半日，所以下年要留級。

世界各國留級制度
--------

### 歐洲

而家大多數啲歐洲國家，如果學生有學業困難，佢哋唔係叻到啱心水嘅話，下年就要留級，但係有啲國家係冇留級制度：

* 冰島 冰島、挪威 挪威等等

喺義務教育階段，喺每個學歷階段，點都唔可以留級。

* 保加利亞 保加利亞

喺幼稚園，點都唔可以留級。從2009年開始改初等教育制度，喺初等教育嘅小學嘅一至四年級，點都唔可以留級。

* 列支敦士登

法律規定：喺幼稚園同埋小學都唔可以留級。

#### 表現同原因

喺大多數歐洲國家，留級嘅原因包括以下方面：

* 出勤率太低（例如曠課太多次、遲到太多次、早退太多次）

出勤率太低係學生留級嘅其一原因。由於好難知道曠課太多次嗰啲學生做功課做成點，所以出年嗰啲學生一定要留級。有啲國家係因為由於健康、家庭、社會性或其他未界定原因而提出申請留級（例如荷蘭、英格蘭、盧森堡、斯洛文尼亞）；有啲國家規定學生唔夠嗮出勤率，下年就一定要留級（例如意大利、賽浦路斯、匈牙利、波蘭、葡萄牙同羅馬尼亞）。

* 操行周時好差（例如重複犯校規、重複犯課堂紀律）

部分歐洲國家啲學校，如果學生嘅操行周時好差，下年就要留級。操行嘅評估喺學年尾出現，如果分數低過平均水準，下年就要留級。

* 學業進展

喺歐洲，學業進展亦係最緊要嘅升級同留級嘅原因。有啲歐洲國家會評價學生嘅學年尾成績（綜合性分數，包括動機、操行或者技能學習測試等等）嚟決定下年要唔要留級。有啲國家係根據每個學科嘅分數，亦都有啲國家係將學生嘅學業成績納入整體評估，但係留級嘅次數有限制。

### 美洲

#### 北美洲

美國 美國
喺1960至1990年，美國嘅小學教育係冇留級制度，就算啲學生做錯太多功課、考試唔合格或者曠課太多次，下年都唔可以留級，因為要全班學生都同歲數。由於有大批唔合格嘅學生升級，累咗啲小學生，所以喺1999年，美國聯邦教育部宣布喺全國範圍內，創咗留級制度，採用分級測試嚟檢查學生嘅學業水準，如果考試唔合格，下年就要留級。

加拿大 加拿大
魁北克省 魁北克
除咗學前班之外，喺每個學歷階段，即係小學、中學、職業預科、普通教育與職業教育學院、大學都有留級制度，但係幼稚園2（maternelle）可以破例留一次級。每個學歷階段都係有年齡限制，淨係計9月30號嘅足歲，但係成人學校、普通教育與職業教育學院、大學係冇被迫離校嘅年齡。喺小學，如果啲學生做錯太多功課、考試唔合格，曠課太多次，或者讀半日，下年就要留級，但係原則上最多留一次級，如果留過兩次，超咗齡（9月30號夠13歲嗰年）都畢唔到業，焗住要轉校繼續讀小學。唯一個情況超咗齡都可以破例，就係留一次六年級。中學有中等學校同大人學校，讀中等學校，如果啲學生做錯太多功課、考試唔合格，曠課太多次，或者讀半日，下年就要留級，但係原則上最多留一次級，如果超齡之前都未讀嗮中學，可以喺一間成人學校繼續讀中學。喺成人學校，如果考試唔合格就要考多次。喺職業預科，如果啲學生偷雞咗太多實習、成個學年都搭學校巴士返學、或者操行太差，下年就要留級，但係就算啲學生一啲都冇偷雞過實習、自己搭城市巴士返學、又操行好好，下年都可以自願留級，超咗齡嗰年（9月30號夠21歲嗰年）淨係可以破例留喺3年級，但係如果超齡之前冇讀過3年級，超咗齡嗰年唔可以破例繼續讀，淨係可以喺大人學校讀第樣或者退學。喺普通教育與職業教育學院，如果啲學生曠課太多次，下年就要留級。喺普通教育與職業教育學院，如果啲學生曠課太多次，下年就要留級。
### 亞洲

中國 中國
喺中國大陸，1986年實行《義務教育法》之前嘅學生，如果考試唔合格，下年就要留級。自從《義務教育法》喺1986年7月1號實施之後，小學開始讀一年級至初三嘅中考前夕，都唔准留級。而高中喺2008年全面實行新課標之後（廣東、海南同寧夏、山東從2004年9月開始實施），要修夠指定學分先至可以畢業。原則上，剩係初三至高三學生可以自願留級，但係一定要喺開學前申請，批唔批准就睇情形。

 香港
香港教育局規定，每名小學生只可以喺整個六年嘅小學教育過程之中留一次級。每間小學嘅留級生限額係嗰間學校學生人數嘅3%，而每間中學嘅留級生限額係嗰間學校學生人數嘅5%。香港每間中小學校都有唔同嘅留級制度。有啲學校規定，如果學生考試達唔到合格分數就要留級；有啲學校有留級人數限制，考試最後幾名嘅學生先要留級；有啲學校係完全唔會要求學生留級。

澳門 澳門
教育暨青年局規定幼稚園唔可以留級，除非家長向學校申請留級（原因：疾病、操行好差等等）。有啲學校將畢業級學生嘅畢業分數作為升留級標準。如果學生學年分數達唔到指定分數就要留級。

日本 日本
喺日本，幼稚園、小學同初中係冇留級制度。

### 大洋洲

澳洲 澳洲

睇埋
--

* 自動升級
* 年級
* 升級
* 降級
* 跳級

攷
-

* 世界各國留級制度現狀分析報告 澳門中華教育會

1. ↑
2. ↑  〈九年強迫教育檢討報告〉. 原著喺2016年9月10號歸檔. 喺2016年10月9號搵到.
一個人打喊露兼伸懶
一隻馬騮打喊露。
**打喊露**（粵拼：daa2 haam3 lou6；英文：**yawn**），又叫**放飛蚊**，官話叫**呵欠**，加埋**伸懶**或者**伸懶腰**，係種反射動作，令人吸大啖空氣，然後呼返出來。伸懶亦都令肌肉緊張啲。呢種動作唔單只係人會做，好多動物都會做。人通常係喺攰同眼睏、或者悶嗰陣最易打喊露，而且會人傳人。

响廿一世紀初，打喊露同伸懶嘅進化成因未明。早期認爲打喊露進化出嚟係為咗要吸多啲氧氣，但研究結果係打喊露反而會令人吸少啲空氣，唔支撐句假說。家吓認爲，打喊露嘅存在原因係要刺激個人，等啲人精神啲，提高警覺。而人傳人可以令一班人提高警覺。

對於西方文化，打喊露太大聲係冇禮貌嘅。

傳染
--

淨係睇到第個人「打喊露」，好多人就會不自覺噉一齊打埋一份，呢種「傳染性」嘅行為並非只係喺人類身上出現，第啲有社會性嘅動物，好似係黑猩猩同獅子噉，都有類似嘅行為；事實上，好可能脊椎動物冚唪唥都會用「打喊露」嚟調節身體內部嘅運作。

打喊露嘅傳染有個體差異，有啲人好易受到傳染。有啲研究指，呢種差異可能源於同理心上嘅差異，不過呢種講法到咗 2022 年仲未有定論。

有研究者認為，傳染性喊露呢種行為可能已經進化到變成群體同步行為——「打喊露」成日硬係喺一日嘅某啲指定時間出現，絕大部份係喺重要活動之間嗰啲過渡時間發生嘅。有研究指，見到同伴打喊露會提升一隻動物嘅警覺性。

睇埋
--

* 警覺
* 動物行為
* 鏡神經細胞

文獻
--

* Gallup, A.C. (2022). The causes and consequences of yawning in animal groups. *Animal Behaviour*, Vol 187, May 2022, p209-219. doi: 10.1016/j.anbehav.2022.03.011.
* Gallup, A.C. & Meyers, K. (2022). Seeing others yawn selectively enhances vigilance: an eye‑tracking study of snake detection. *Animal Cognition* (2021) 24:583-592. doi: 10.1007/s10071-020-01462-4

攷
-

1. ↑  Seuntjens, Wolter (2010), "The Hidden Sexuality of the Yawn and the Future of Chasmology", in Walusinski, O. (ed.), The Mystery of Yawning in Physiology and Disease, Frontiers of Neurology and Neuroscience, vol. 28, Basel: KARGER, pp. 55-62.
2. ↑  Gallup, A.C. (2022). The causes and consequences of yawning in animal groups. *Animal Behaviour*, Vol 187, May 2022, p209-219. doi: 10.1016/j.anbehav.2022.03.011.
打樁機
**打樁機**係起樓用嘅架生，作用係將用嚟固定建築物嘅樁柱打入地下，有時會深入岩層。

另外，起碼頭柱都要打樁。

嚮以前起大廈都冇打樁，只係挖地庫，用鐵支加花籠就算。不過而家越起越高，先至要打樁。

打樁機行緊嗰時好大聲，係城市聲音污染來源之一，嗰種單調節奏或者會令人神經緊張。如果打樁之前冇做足勘探，附近嘅建築物亦會開始出現裂紋，甚至變成危樓。

用料
--

* 鐵筒樁
* 工字鐵

史
-

關於打樁機嘅發明有好多講法，早喺1475年，Francesco di Giorgio Martini（英文：Francesco di Giorgio Martini）嘅論文《Trattato di Architectura》入面就出現咗打樁機嘅機械圖。另外，其他幾位出名嘅發明家James Nasmyth、鐘錶匠James Valoué（英文：James Valoué）、Giovan Battista Gazzola伯爵同達文西都被認為係打樁機嘅其中一個發明人。但係有證據表明，早喺公元前3000年左右，住喺蘇格蘭嘅古代人就用咗類似打樁機嘅設備。

攷
-

1. ↑  Ladislao Reti, "Francesco di Giorgio Martini's Treatise on Engineering and Its Plagiarists", *Technology and Culture*, Vol. 4, No. 3. (Summer, 1963), pp. 287–298 (297f.)
2. ↑  Hart-Davis, Adam (3 April 2017). *Engineers*. Dorling Kindersley Limited. ISBN 9781409322245.
3. ↑  Science & Society Picture Library Image of Valoué's design
4. ↑  Pile-driver 互聯網檔案館嘅歸檔，歸檔日期2005年2月11號，. Information on Gazzola's design
5. ↑  Leonardo da Vinci — Pile Driver Information at Italy's *National Museum of Science and Technology*
6. ↑  History Trails: Ancient Crannogs from 英國廣播公司's *Mysterious Ancestors* series
呢篇文講廣州市一個經已撤銷嘅區。搵緊其他城市嘅東山區嘅話，請睇〈**東山區**〉。
**東山區**（粵拼：dung1 saan1 keoi1）係廣州以前一個區，亦係廣州老四區之一。2005年5月併入越秀區。其中東山同新河浦一帶民國時期係有錢人家住嘅地方，有「東山少爺」嘅講法，同西關小姐相對。東山區亦係傳統教育強區。

名
-

東山區個名嚟自東山口附近嘅東山寺，而間寺又係因為東山一帶喺廣州東邊，而且由丘陵組成而改呢個名。呢間寺明朝成化年間（1480年）建成。如今間寺雖然無咗，但係有好多路名都印證住呢間寺嘅歷史，好似寺貝通津、廟前直街、寺右新馬路呢啲。

範圍
--

東山區範圍包括而家呢幾個街道：東湖街道、農林街道、黃花崗街道、大東街道、大塘街道、珠光街道、白雲街道、梅花村街道、建設街道、華樂街道。基本上包括而家越秀區裏面大東門外嘅所有區域。

史
-

開初喺明朝成化年間（1465－1487），總鎮兩廣嘅內官太監韋眷喺廣州城東部（宜家嘅署前路）起咗個永泰寺，後尾又嗌做東山寺。清順治八年（1651）重修東山寺，「東山」由此得名。因寺名而慢慢將寺所在一帶崗台地區叫埋做東山，大概始於清初。

東山未開發之前，原來有三條自然村，一條叫山河村，喺而家嘅新河浦左近，村原居民有姓姚、姓高及姓傅嘅，隨住東山形成市區，好多原居民搬咗去而家嘅農林下路附近。一條叫寺右鄉，喺宜家嘅寺貝底，東邊有一條河涌，由白雲山流向珠江。有七百幾村民姓姚，住喺村東，三百幾姓梁嘅，住喺村西，多數人務農為生。仲有一條叫豬屎寮，喺而家嘅中山二路中山醫嘅門診部附近。條村啲村民就百零人到，多數係種瓜菜，曬豬屎、魚鱗等肥料，運去農村賣，噉樣來搵食。

近世
--

美國浸信會國外傳道部（簡稱美南差會），1888年（清光緒十四年）喺五仙門（原長堤青年會）創立咗培道女學堂，第一個定落東山做傳教基地。光緒二十九年，美南差會通過華人教徒廖卓庵（又名廖雲翔），同東山寺右、山河兩鄉啲村民疏通咗關係，高價買低兩幅土地起新校舍。呢個係東山最早出現嘅新式建築物。跟著啲教會人士陸續去東山買地，起埋教堂、醫院、社福設施、教育機構等，時有描述：

|  |  |  |
| --- | --- | --- |
| 「 | 東山本為羊石東郊一荒丘耳。自西方教士築室于此， 以宣傳福音，於是始有居民。後歸國華僑，利其空氣好，地價賤，紛營居室，不十年問崇樓傑閣，重疊聳峙于青山綠樹間，勢殊壯麗。居民既集，而學校，商店、禮拜堂、醫院、警署亦興，……今道路開闢，交通益便，人口益繁，以考人口約千、萬，住房近千。社會既成，遂生風俗。 | 」 |

到咗清末民初，教會落腳發展設施同住屋，社區開始成形。啲人慣咗叫寺四週邊街區做「東山」，一路相沿冇改口。民國20年（1931），設立咗東山區公所，呢個係市屬行政區以「東山」命名嘅開始。

1949年解放軍攻陷廣州之後，初時全廣州市分為28個區，有20個係「城區」，東山係其中一個城區。1950年改行政區劃，28個區併成16個，有8個係城區，東山併咗去邊一區不詳。1952年9月再改，8個城區併成5個，東山屬於「東區」。1960年8月又改，設立今日我哋所知嘅東山區。前後經歷咗三次分合同區名更改。

2005年5月廣州市更改行政區劃。東山區撤銷咗，併咗入越秀區，從此消失。

參考
--

1. ↑  十五年來東山之社會 張白英 載自東山浸信會《朝曦》第十四卷第五期，民國二十三年出版
2. 1 2  〈广州市行政区划〉 (簡體中文). 廣州市人民政府. 喺2018-02-21搵到.`{{cite web}}`: CS1 maint: url-status (link)

| * 睇
* 傾
* 改
**廣州東山風物名錄** |
| --- |
| 見證消逝嘅東山 |
| **社區** | 

|  |  |
| --- | --- |
| 都市屋邨 | 竹絲崗住宅區 - 東沙住宅區 - 安老院南模範住宅區（梅花村） - 共和村 - 新河浦別墅區 - 東湖新村 - 郵電新村 - 華僑新村 - 五羊新村 - 建設新村 - 漁民新村 |
| 住區 | 區莊 - 淘金坑 - 犀牛尾 - 天聖村 - 楊箕村 - 寺背底 - 永泰村 - 永福村 - 青龍坊 |

 |
| **古蹟** | 萬木草堂 - 明遠樓 - *東山廟* - 區家祠 -廣府學宮 - 番禺學宮 - *南園* - *海印石* - 陳濟棠公館 |
| **學校** | 

|  |  |
| --- | --- |
| *宗教學校* | 廣東原道聖經學院 – 神道學堂 - 培賢神道女校 - 聖公會聖三一中學 |
| *專業學校* | 光華醫學院 - 廣東公醫學校 |
| *特殊學校* | 慕光瞽目學校 |
| 一般學校 | 執信中學 - 培桂中學 - 培道女學堂 - *三育中學* - 培正中學 - *培坤女子中学* - *珠海中學* - *德明中小學* - 東山小學（署前路小學）- 培靈幼稚園 |
| 高等學校 | 中山大學 - 廣東工業大學 |

 |
| **社福機構** | *兩廣浸信會安老院* - *兩廣浸信會醫院* - 安息日會廣東衛生療養院（三育賓館） -華英醫院（傳染病醫院）- *天聖崗聖嬰院*（白雲賓館）- *淘金廣州兒童新村* - 福音村天主教安老院（省委幼兒園） - 鄺磐石醫院（東山區醫院） - 伍漢持紀念醫院（腫瘤醫院）- 頤養院 |
| **教堂** | 東山浸信會教堂 - 東山天主堂 - *廟前西街賴神浸信會堂* - *瓦窯後街中華基督教會光東堂* - *淘金坑天主堂·聖路齊亞堂* - 救主堂 - *白雲路東石浸信會* |
| **文化** | *美華書局* - 黃花崗劇院 - *東山電影院* - *東華大戲院* - 廣東粵劇院 |
| **工業** | *昌隆蓆莊* - *東山火柴廠* - *國光公司* - *嘉頓餅乾廠* - *東堤中華汽水公司* - 南洋電器廠 - 礦山機械廠 - 順天祥鎅木廠 - 五羊雪糕廠 |
| **商業** | 東山百貨 - 王府井百貨 - 廟前街甄占記 - *何植記鞋店* - *八百載臘味店* - *燈光夜市* -*大沙頭舊貨市場* - *西貢海鮮美食街* - *東華南機動車零配件專業街* - *較場西摩托車零配件商貿集市* - *中山三路通訊設備城* |
| **公共設施** | *廣九車站* - *東山公園* - 東山湖公園 -*義伶公園*- 雲台花園 - *水上體育會* - 東山鐵宮 - *廣九職員俱樂部* - 麓湖公園 - 廣州動物園 - *均益球場* - 東山體育場 - 東較場（省體育場）- 大沙頭碼頭 |
| 上邊*斜體字*係話嗰啲地方宜家搵唔到影參見：廣州史、廣州市歷史建築 |
**東區**（粵讀：dung1 keoi1）係日本福岡市7個區之一。

東區地方舊時喺獨立於福岡市（福岡市喺1889年4月1號成立）之外嘅郡。家下東區係相對福岡市中心嘅住宅區，啲人住喺呢度，返工去市中心，所以東區係福岡人口最多嘅區。家下東區變化顯著，有好多工程搞緊，比如Island City同香椎操車場跡地再開發。

地理
--

從地圖上望，東區嘅方位實質上係福岡市嘅北部、東北部，不過福岡市民一般話佢係「東面」。喺佢嘅博多灣沿岸地方有向西延伸9公里嘅沙洲，嗌做「海之中道」（日文：海の中道），佢係連島沙洲，連住嘅係志賀島。東區地方三面都臨博多灣。

東區南面係博多區、志免町、粕屋町，東面係久山町，北面係新宮町。區嘅南部有多多良川、宇美川流過，東面同新宮町、久山町接界嘅地方有海拔200到300米左右嘅山。

史
-

鎌倉時代末期豐後大友氏一族喺呢度築立花山城。南北朝時代，建武三年（1336年）南北朝之間爭九州，足利尊氏同菊池氏喺度打咗場多多良濱之戰。安土桃山時代，天正十四年（1587年）東區地方嘅名島城原本係小早川隆景嘅領堡，關原之戰後，小早川氏（佢嘅養仔小早川秀秋因戰功畀德川幕府加封兼改封）嘅領堡搬咗去備前岡山城，而黑田長政入主呢度，立花山城、名島城作爲廢城，佢哋啲石牆、塔搦去整福岡城。

東區地方原本分屬2郡共計7町，分別係筑紫郡嘅堅粕町（部分）同千代町（部分）、糟屋郡嘅箱崎町、香椎町、多多良町、和白町、志賀町。呢啲町編入曬福岡市後，1972年4月1號福岡市升爲政令指定都市，同時劃呢啲地方成立東區。

教育
--

* 九州大學

交通
--

### 鐵道

* 九州旅客鐵道
	+ 鹿兒島本綫
	+ 香椎綫
* 福岡市交通局
	+ 箱崎綫
* 西日本鐵道
	+ 西鐵貝塚綫

### 公路

* 九州自動車道
* 福岡高速道路
* 國道3號
* 國道201號
* 國道495號

攷
-

|  |  |
| --- | --- |
|  | 維基同享有多媒體嘅嘢：**Higashi-ku, Fukuoka** |

* 福岡市政府網站可搵東區資訊（日文）

| * 睇
* 傾
* 改
福岡縣政區 |
| --- |
| 福岡市 | **中央區** | 西區 | 南區 |  早良區 | 城南區 | 博多區 |  東區 | 福岡縣旗福岡縣版圖 |
| 北九州市 | **小倉北區** | 門司區 |  若松區 |  戶畑區 |  小倉南區 |  八幡東區 |  八幡西區 |
| 其他市 | 大牟田市 |  久留米市 |  直方市 |  飯塚市 |  田川市 |  柳川市 |  八女市 |  筑後市 |  大川市 |  行橋市 |  豐前市 |  中間市 |  小郡市 |  筑紫野市 |  春日市 |  大野城市 |  宗像市 |  太宰府市 |  古賀市 |  福津市 |  浮羽市 |  宮若市 |  朝倉市 |  嘉麻市 |  三山市 |  絲島市 |  那珂川市 |
| 糟屋郡 | 宇美町 |  篠栗町 |  志免町 |  須惠町 |  新宮町 |  久山町 |  粕屋町 |
| 遠賀郡 | 蘆屋町 |  水卷町 |  岡垣町 |  遠賀町 |
| 鞍手郡 | 小竹町 |  鞍手町 |
| 嘉穗郡 | 桂川町 |
| 朝倉郡 | 筑前町 |  東峰村 |
| 三井郡 | 大刀洗町 |
| 三潴郡 | 大木町 |
| 八女郡 | 廣川町 |
| 京都郡 | 苅田町 |  京都町 |
| 築上郡 | 吉富町 |  上毛町 |  築上町 |
| 田川郡 | 香春町 |  添田町 |  絲田町 |  川崎町 |  大任町 |  赤村 |  福智町 |
**標註語**（英文：**directive**）喺程式編寫，係指一啲技術上唔屬於用緊嘅嗰隻程式語言，但係對處理嗰篇源碼嘅某隻軟件係一種有語義嘅命令嘅一啲形式上嘅表示方法（formal notation）。標註語通常係一種有特定格式嘅註釋，而對象軟件通常係組合器或者編譯器（可能係限於某牌子或者某廠商嘅組合器或者編譯器）。

喺組合語言，標註語亦都包括咗一啲睇落好似命令，但係並唔對應嗰隻處理器嘅任何行動碼嘅嘢，爾種形式上有語法嘅標註語亦都叫 ｢類行動碼｣（**pseudo-op**）。類行動碼算係標註語係因為組合語言只係符號化嘅機器語言，但係類行動碼嘅語義喺對應嘅機器語言並唔存在。

喺一啲高級語言，爾種 ｢查實係一種命令但係技術上又唔正式屬於嗰隻語言｣ 嘅嘢可以喺嗰隻語言有一種正式嘅句法，爾種有正式句法但係只係例如控制個編譯器點運作嘅標註語叫 **pragma**。

標註語嘅例子可以喺組合語言、編譯語言同直譯語言都可以搵到。

例
-

### 形式上係註釋嘅標註語

形式上係註釋嘅標註語，喺編譯語言嘅例子可以喺一啲比較舊嘅編譯器搵到，例如，喺 Turbo Pascal，程式入面可以寫

(\*$I-\*)
咁嘅寫法喺形式上係註釋，理論上唔應該有任何語義，但係對 Turbo Pascal 嘅編譯器，就係一個命令，表示如果做一啲I/O嘅動作，個程式自己會測有冇發生輸入或者輸出錯誤，叫個編譯器唔好編到啲機器碼係一出錯就會整死個程式嗰種。

直譯語言嘅例子可以有 PostScript 嘅 DSC，例如

%%Pages: 10
喺形式上係註釋，所以對 PostScript 直譯器本身並冇任何語義，但係如果其他 DSC 喺格式上冇寫錯，爾句嘢對處理嗰篇源碼嘅點綫影像處理器（RIP）就係一個標註語，話畀架 RIP 知篇源碼會印10版紙嘅輸出。

### 類行動碼

喺組合語言，其中一個最常用嘅類行動碼就係 equ，例如，喺蘋果公司嘅 UCSD p-System 入面，組合語言嘅程式可以寫

FOO .EQU 123
睇落好似常嘅組合語言，但係佢只係話畀個組合器知，爾行之後，FOO 爾個名代表 123 爾個數值，並唔對應任何嘅機器碼，其他嘅類行動碼可以係預留空位、控制某段碼淨係喺某種情況之下先用、或者提供巨集功能等等。

### Pragma

直譯嘅 pragma 例子可以包括例如 Perl 嘅 use 同 no 句法，用來控制個直譯器嘅運作模式。例如，程式入面可以寫

use integer;
係話畀個直譯器聽，同一個作用域（scope）入面，喺爾行開始，所有運算都係當整數，直至用 ｢no integer;｣ 取消整數模式或者個作用域完咗為止。

攷
-

1. 1 2  *Apple II Apple Pascal Operating System Reference Manual* (英文). Apple Computer Inc. 1980.
2. ↑  *TURBO Pascal Language Manual* (英文) (第2版). Borland International. 1984年2月. p. 214.

|  |  |
| --- | --- |
| Stub icon | 呢篇**標註語**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**香港民主派－民政事務總署矛盾爭議**，係指2020年起，好多泛民主派區議員都表示佢哋嘅地區工作遭受民政事務總署（簡稱民政署）打壓，或者喺唔同問題，被民政署刻意矮化。

背景
--

喺2019年，香港陷入逃犯條例修訂草案風波，去到6月更加出現近200萬人上街反對嘅局面。親中陣營由於一直支持修訂，所以喺同年嘅香港區議會選舉入面，選情受到極大困擾，最終泛民主派取得大勝，取得全港86%嘅直選議席（388席）同埋17個區議會嘅主導權。

爭議事例
----

雙方嘅爭議涉及撥款被拖延，會議室安排，武漢肺炎口罩派發安排，民政事務專員指控區議員越權，拒絕提供秘書支援，公職人員喺會議期間離場等。而被指越權嘅議題除咗警察執法嘅行動外，仲包括唔少民生事項，例如最低工資檢討、明日大嶼等。有議員批評，民政事務總署嘅安排對落選親中陣營有偏幫之嫌。

### 區議會會議室爭議

喺2020年2月，政府因應武漢肺炎暫停開會兩星期，灣仔區議會另覓場地開會，但民政事務署事後拒絕發還租用場地嘅租金。灣仔區議會主席楊雪盈入稟小額錢債審裁署追討，並表示《區議會條例》無列明會議要喺區議會會議室舉行。

2020年11月，沙田民政事務署喺未有同區議會商量嘅情況之下，將沙田區議會會議室變做「民政署會議室」。沙田政府合署大樓嘅水牌，本來印上「沙田區議會會議室」嘅部分亦被遮蓋。沙田區議會主席程張迎話嗰個會議室喺2002年起已稱為「沙田區議會會議室」，設計亦係為區議會開會而設，黃文萱批評呢個做法係矮化區議會，蔑視民意代表。劉穎匡喺社交媒體提及呢件事，批評政府擅自改名係極其幼稚嘅宣示主權行為。沙田區政表示，呢個舉動係「妄自竄改」，要求交代咩人做呢個決定。

### 武肺疫症期間爭議

武肺疫症期間，有好多泛民主派區議員都想做一啲地區防疫工作，但都分別同當區地區民政署出現爭議，甚至有非政府組織想幫區議會購買口罩，都畀民政專員以該組織綜合大樓嘅申請作為籌碼，『勸喻』佢哋諗清楚。

喺2020年12月，民政署曾經發表聲明，話民政署同區議會嘅合作關係被惡意渲染，聲稱無意圖打壓區議會，全力支援地區抗疫撥款嘅申請。去到19號，18區泛民主派聯絡會議召開記者會，批評署方聲明多署嚴重失實、避重就輕，意圖誤導公眾。沙田區議會副主席黃學禮話，佢哋嗰區冇議員收過民政署嘅口罩，自己仲收到署方嘅信件，表明拒絕支援區議會購買口罩，因為市面已有供應，政府亦有派發。黃學禮批評，署方政治掛帥、拒絕合作，為打壓區議會連防疫同埋市民嘅安全都唔理。離島區議員梁國豪亦批評，民政署將口罩率先分發畀親政府組織，同埋由落選親中派組成嘅分區委員會，質疑政府係要誤導市民區議會唔做民生工作。東區區議會副主席趙家賢就指責，政府只容許官府派發防疫物資，但係唔准區議會舉行防疫活動。另外，黃偉賢，楊雪盈亦指，就連佢哋會議議程傾要買口罩，只係民生議題，都被政府用唔同方式阻撓。

參考
--

1. ↑  羅家晴 (2020-11-23). 〈區選一年｜民主派：逾2000萬撥款遭拖延 公職人員離場89次〉. 《香港01》 (香港中文). 喺2020-12-21搵到.
2. 1 2  翟睿敏 (2020-11-10). 〈沙田區議會會議室突消失 變「民政署會議室」 民主派斥矮化〉. 《香港01》 (香港中文). 喺2020-12-21搵到.
3. ↑  〈沙田區議會會議室被改稱「民政署會議室」 區會主席斥「霸道」 民政職員：撥亂反正 | 立場報道 | 立場新聞〉. 《立場新聞 Stand News》 (英文). 原著喺2021-01-20歸檔. 喺2020-12-21搵到.
4. 1 2  〈民政指向地區發 1,700 萬口罩 多區區議會稱從未收到 黃偉賢：政府事事政治化 | 立場報道 | 立場新聞〉. 《立場新聞 Stand News》 (英文). 原著喺2020-12-19歸檔. 喺2020-12-21搵到.
5. ↑  翟睿敏 (2020-12-19). 〈民政署稱無意圖打壓 民主派區議員斥聲明嚴重失實、署方阻撓抗疫〉. 《香港01》 (香港中文). 喺2020-12-21搵到.
**香港泳灘**，講香港嘅泳灘，專門為康樂而設嘅沙灘。香港海岸曲折，沙灘甚多，但唔係個個都係泳灘。香港政府有法定泳灘，今下按香港法例第一百三十二章，公眾衞生及市政條例而定，名單寫喺附表四。香港有少量泳灘，唔喺法定裏便。

香港市民一般只會叫沙灘，或者海灘。然而法定名稱，都會加上泳灘，以作識別。而法例英文叫**bathing beach**，灘名只加上**beach**。二〇〇七年第一百七十七號法律公告，有四十一個。

香港島有大浪灣泳灘、中灣泳灘、石澳泳灘、石澳後灘泳灘、赤柱正灘泳灘、南灣泳灘、夏萍灣泳灘、深水灣泳灘、淺水灣泳灘、舂坎角泳灘、聖士提反灣泳灘、龜背灣泳灘。

新界有三星灣泳灘、下長沙泳灘、上長沙泳灘、加多利灣泳灘、汀九灣泳灘、更生灣泳灘、貝澳泳灘、近水灣泳灘、長洲東灣泳灘、青山灣泳灘、洪聖爺灣泳灘、海美灣泳灘、馬灣東灣泳灘、清水灣第一灣泳灘、清水灣第二灣泳灘、釣魚灣泳灘、黃金泳灘、塘福泳灘、廈門灣泳灘、新咖啡灣泳灘、銀線灣泳灘、銀礦灣泳灘、蝴蝶灣泳灘、橋咀泳灘、舊咖啡灣泳灘、雙仙灣泳灘、麗都灣泳灘、蘆鬚城泳灘、觀音灣泳灘。

泳灘法例
----

現時泳灘法例，寫喺第一百三十二章E，泳灘規例入便。

泳灘設施
----

香港法定泳灘有救生員，但只係喺泳季先會當值。救生員除咗救人之外，都會管理埋沙灘。

方便人換衫，會有更衣室、浴室同廁所。有啲會有小食亭，或者租售用品。

泳灘喺水面會有浮波做界，以防止出面嘅船艇駛入，危害泳客。現今泳灘都會有防鯊網。有啲會有浮臺。

| * 睇
* 傾
* 改
香港泳灘 |
| --- |
| 香港島 | 

|  |  |
| --- | --- |
| 南區 | 深水灣泳灘 · 淺水灣泳灘 · 中灣泳灘 · 南灣泳灘 · 舂坎角泳灘 · 聖士提反灣泳灘 · 赤柱正灘泳灘 · 夏萍灣泳灘 · 龜背灣泳灘 · 石澳泳灘 · 石澳後灘泳灘 · 大浪灣泳灘 |

 |
| 新界 | 

|  |  |
| --- | --- |
| 西貢區 | 三星灣泳灘 · 橋咀泳灘 · 廈門灣泳灘 · 銀線灣泳灘 · 清水灣第一灣泳灘 · 清水灣第二灣泳灘 |
| 荃灣區 | 釣魚灣泳灘 · 雙仙灣泳灘 · 海美灣泳灘 · 更生灣泳灘 · 麗都灣泳灘 · 汀九灣泳灘 · 近水灣泳灘 · 馬灣東灣泳灘 |
| 屯門區 | 蝴蝶灣泳灘 · 青山灣泳灘 · 加多利灣泳灘 · 舊咖啡灣泳灘 · 新咖啡灣泳灘 · 黃金泳灘 |
| 大埔區 | 大埔龍尾泳灘 |
| 離島區 | 銀礦灣泳灘 · 貝澳泳灘 · 下長沙泳灘 · 上長沙泳灘 · 塘福泳灘 · 觀音灣泳灘 · 長洲東灣泳灘 · 洪聖爺灣泳灘 · 蘆鬚城泳灘 |

 |
**香港浸信會神學院**（英文：**Hong Kong Baptist Theological Seminary**）係香港浸信會聯會屬下嘅一間神學院，院址喺西貢北西澳年明路一號。

歷史
--

香港浸信會神學院嘅前身，係由基督教兩廣浸信會聯會喺廣州創辦嘅「兩廣浸信會聯會神道學校」。後嚟基於政局變遷，喺1950年被逼關閉神學院，由於香港浸信會教會缺乏傳道人服侍同發展教會，所以決定喺香港籌辦神學院，由林子豐擔任籌委會主席，並喺1951年正式成立香港浸信會神學院，劉粵聲牧師擔任第一任院長。1958年9月，院舍搬到何文田山道1號。1999年搬到西貢北西澳而家嘅校址。西澳院舍由新鴻基地產負責起，作為買入何文田山道地皮以發展住宅項目嘅代價之一。

課程
--

### 校本部課程

* 神學學士
* 道學碩士
* 道學碩士（進修）
* 宗教教育碩士
* 基督教研究碩士
* 神學碩士
* 神學博士

### 校外課程

* 信徒神學教育部課程
* 遙距教育課程
* 王劉燕容基督教崇拜與藝術教育中心課程
* 教牧持續教育中心課程

出面網頁
----

* 香港浸信會神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
**荷里活-伯班克機場**（英文Hollywood Burbank Airport；IATA：BUR，ICAO：KBUR，FAA LID：BUR），正式名**卜合機場**（英文Bob Hope Airport），係美國一民用機場，喺加州伯班克市。佢曾經叫做**Angeles Mesa Drive 機場**（1928–1930）、**聯合機場**（1930–1934）、**聯盟航空站**（1934–1940）、**洛克希德航空站**（1940–1967），**荷里活-伯班克機場**（1967–1978），同埋**伯班克-格倫代爾-帕薩迪納機場**（1978–2003）。

呢個機場服務洛杉磯地區，包括格倫代爾、帕薩迪納同聖費爾南多河谷。佢比起洛杉磯國際機場接近荷里活同格里斐斯公園，同埋佢係大洛杉磯地區入面，唯一一個有火車直達洛杉磯市中心嘅機場。多數嘅直航機到係飛去美國西岸，不過都有去德州達拉斯同紐約嘅。機場佔地2.5平方公里，有兩條跑道。

航空公司同目的地
--------

卜合機場有兩個客運大樓 "A"同"B"，不過佢哋係喺同一座樓度。A1到A9閘口喺客運大樓 "A"，而B1 to B5閘口喺客運大樓 "B"。

| 航空公司 | 目的地 | 客運大樓 |
| --- | --- | --- |
| 阿拉斯加航空 | 西雅圖/打金麻 | B |
| 美國航空 | 達拉斯/沃思堡 | B |
| 三角連接（由天西航空營運） | 鹽湖城 | B |
| Horizon Air | 波特蘭 | B |
| JetBlue 航空 | 拉斯維加斯、紐約-JFK | A |
| 西南航空 | 拉斯維加斯、奧克蘭、鳳凰城、沙加緬度、聖荷西 | A |
| 全美航空 | 鳳凰城 | A |
| US Airways Express（由Mesa Airlines營運） | 鳳凰城 | A |
| United Express（由天西航空營運） | 丹佛、三藩市 | B |

對外交通
----

### 巴士

無巴士會直接入到大樓門口，但係喺附近嘅路口會有巴士站，好似MTA嘅94號同222號會喺荷里活同桑頓大道交界停站。美鐵亦都會提供來往Bob Hope機場火車站去貝克斯菲爾德嘅長途巴士。

### 鐵路

喺客運大樓外面有個火車站。呢個站會有Metrolink同美鐵嘅火車開出，連接Bob Hope機場同加州各個城市。由機場到洛杉磯市中心大概要30分鐘到。
**彼得·沙尼**（粵拼：pei2 dak1 saa1 nei6；英文：**Peter Sharne**；1956年3月22號—）係退役嘅澳洲國家足球隊國腳，新南威爾士州悉尼人，司職翼鋒。

生平
--

1977～1988年多數效力馬可尼球會。佢喺澳洲全國聯賽踢咗夾埋186場比賽。

1980年代初又俾球會外借到香港甲組嘅東方足球隊踢咗兩季。由於佢速度快射術好，喺香港甲組足球聯賽踢波期間，畀香港波迷改咗個花名做「子彈沙尼」。

1981年10月16號，沙尼喺港甲處子登場，喺東方對愉園嘅比賽中，幫東方以三比一打敗愉園，重入咗一球嗰陣時嘅東方教練黃興桂對外擾表現大感滿意。

喺1981-82球季，沙尼喺港甲射入十五球，得銀靴獎，僅次於射入十七球嘅精工球員史唐。

1982年，香港足總派出起用5位外援組成港聯隊而出戰省港盃，最終擊敗廣東隊奪標。嗰時沙尼係5個外援球員之一。1985年佢返到澳洲嘅馬干尼球會，踢到1988年退役為止。

佢曾經係澳洲國家隊國腳。第一次代表國家隊比賽係1977年8月喺墨爾本舉行嘅「澳洲對伊朗」嘅世界盃外圍賽中，以後備身份換入；之後佢分別喺1978年同1982年嘅世界盃外圍賽中代表澳洲出賽。佢一共40次代表澳洲出賽，其中23場賽事屬國際A級賽事，總共喺國際賽中為澳洲射入10球。

借用風波
----

根據香港報章嘅報導，沙尼喺1983年秋天返回澳洲後，發生咗一段借用費風波。東方足球隊喺1983年10月向傳媒講，原本借用沙尼畀澳洲馬可尼球會只係借用到九月底，但十月澳方仍然派佢上陣，而且未畀三千澳幣借用費。東方足球隊話，沙尼係佢哋以三十萬元向馬可尼球會收購，所以沙尼嗰時仍屬東方。之後，東方透過香港足總，要求將事件交到國際足協做仲裁。

國際足協喺1984年初發出通知，要求沙尼當時效力嘅利查特球會向東方足球隊邀付三千元澳幣。 一月底，嗰時嘅東方主席林建名向傳媒講，沙尼打長途電話向佢哀求減低轉會費，指澳洲球會唔願畀錢，佢自己願意自掏荷包，但係佢只能夠攞得出一萬五千澳紙，而且佢就快結婚，希望東方遷就，放佢一馬；但林建名話佢出咗五萬澳元收購沙尼，最少也要收番三萬。

到咗二月中，東方透過足總，正式向利查達球會追討。最終，雙方喺三月初達成協議。東方書面知會足總，指澳方願意用一萬五千澳幣價錢，向東方收購沙尼，而希望東方能盡早應承簽發一張為時七日嘅臨時轉會紙，令沙尼可以喺三月四日代表球會出賽。澳方願意喺兩星期內，先畀一萬澳幣，餘數則分四個月清付。至於臨時轉會紙嘅有效日期，就寫係由三月三日至九日。

攷
-

1. ↑  Peter Sharne, Football player
2. ↑  〈「東方皇朝」今昔〉. 原著喺2015年6月30號歸檔. 喺2016年10月23號搵到.
3. ↑  東方三鬼拍門攻勢強悍 3-1愉園首嘗敗績 《華僑日報》，第三版第四頁，1981年10月17號
4. ↑  。東方新三援技優 首次合作演出良佳 《華僑日報》，第三版第四頁，1981年10月17號
5. ↑  生力神射手獎 今在利園頒發 《大公報》，第二張第八版，982年6月15號
6. ↑  〈HKFA-News:省港盃回憶錄（四）〉. 原著喺2016年3月5號歸檔. 喺2016年10月23號搵到.
7. ↑  Sharne|National Football Teams
8. ↑  澳洲球會借用沙尼 期滿仍續派遣上陣 《工商日報》，第六頁，1983年10月26號
9. ↑  沙尼在澳洲出賽 東方索取借用費 《大公報》，第二張第八版，1983年10月27號
10. ↑  澳洲球會借用沙尼 未照協議交付費用 東方請足總代為追討 《工商日報》，第六頁，1983年11月15號
11. ↑  國際足協限澳洲足總 二月一日之前須解決 《工商日報》，第六頁，1984年1月4號
12. ↑  沙尼向林建名求情 希望將轉會費降低 東方願減至三萬元澳幣 《工商日報》，第四頁，1984年1月23號
13. ↑  借用沙尼超出期限 東方向利查達索償 《工商日報》，第三頁，1984年2月17號
14. ↑  東方答允馬可尼 預支沙尼踢一場 《工商晚報》，第二頁，1984年3月3號
**康子內外篇**係清朝末年思想家康有為所寫嘅一本學術著作。

根據康有為自編年譜《我史》所記載，「光緒十二年丙戌二十九歲，……是歲作《康子內外篇》，內篇言天地人物之理，外篇言政教藝樂之事。」換算返即係大約西曆1886年至1887年初。呢本書入面有九篇曾經喺1899年刊登咗《清議報》上面，其餘有六篇未刊手稿。

呢本書反映咗康有為早期匯集咗古今中外嘅學術思想，係康有為早年嘅重要著作之一。1947年美國史丹福大學胡佛圖書館將呢本書嘅書稿同《實理公法全書》書稿整成縮微膠卷，後來美國加州大學劉廣京教授將呢兩本書縮微膠卷影印本嘅複制本送畀康有為嘅女康同璧。依家所登嘅各個版本都用緊呢個稿。

目錄
--

按照呢本書嘅題名，呢本書應該係分咗內篇同外篇。依家呢本書有15篇文章，但係內外篇點樣劃分就暫時唔知。依家都係以《清議報》所登嗰九篇排喺前面，而其餘未登嗰六篇就放喺後面。

* 闔闢篇
* 未濟篇
* 理學篇
* 愛惡篇
* 性學篇
* 不忍篇
* 知言篇
* 濕熱篇
* 覺識篇
* 人我篇
* 仁智篇
* 勢祖篇
* 地勢篇
* 理氣篇
* 肇域篇

版本
--

* 康有為，康子內外篇，載新民社輯，清議報全編·卷八（近代中國史料叢刊三編第十五輯），台北：文海出版社，1986年
* 康有為，康子內外篇（外六種），北京：中華書局，1988年
* 康有為撰，姜義華，張榮華編校，康有為全集，北京：中國人民大學出版社，2007年

參考
--

1. ↑  樓宇烈，借古為今乎？戀古非今乎？——《康有為學術著作選》編後，書品1989年第2期
**庶吉士**，亦稱**庶常**，係官名。自大明洪武年間起，用到大清末。

名
-

《尚書》下《立政》篇有提及「庶常吉士」。大明皇帝朱元璋，取其意而叫庶吉士。

性質
--

庶吉士係翰林院內短期職位。由科舉進士中，揀啲有潛質嘅擔任。目的係等佢哋喺翰林院學嘢先，之後再畀官職。有啲似家下見習生或研究生。進士文學優等、善書就做庶吉士。

史
-

### 明

大明洪武年間開始，揀進士喺六部諸司同中書觀政。永樂年中，專隸翰林院，變成科舉進士一甲，授翰林修撰、編修。而二甲、三甲之中，揀年輕而才華出眾嘅，入翰林院任庶吉士，稱為「選館」。

明翰林，係政府儲材之地。永樂有例，非進士不入翰林，非翰林不入內閣。故此，庶吉士又叫「儲相」，做到庶吉士，平步青雲都易啲。

### 清

大清沿明制。雍正以後，選館更加嚴格。選館由朝考決定，由皇帝主持。

大清設庶常館，有翰林官做教習，敎唔同知識。庶吉士學三年。三年之後，喺下次會試前考核，睇下優劣，稱之爲「散館」。成績優異者，留任翰林，授編修或檢討，正式成為翰林，稱「留館」。其他就派去六部任主事、御史，亦都有派去做地方官。

大清唐人大臣，多數係翰林庶吉士。

註
-

1. 1 2 3 4 5 6 7 8  《辭源改編本》. 商務印書館. 1931.
龍崗區大鵬街道
**大鵬**，係中國深圳龍崗區大鵬新區一地，行政上係條「街道」，叫**大鵬街道**（粵拼：daai6 paang4 gaai1 dou3）。轄區總面積82.81平方公里，轄下有7個社區。

大鵬舊時係鎮，叫**大鵬鎮**，2004年將佢改做街道。

呢度有六萬人住。有一啲人係外省人，由湖南，四川嚟深圳打工。大鵬嘅原居民而家少咗好多，因為響五十至七十年代好多人搬咗去香港、荷蘭、英國同美國。大鵬街道嘅原居民喺講大鵬話。呢種話係屬於軍話呢類，有客家話同埋粵語嘅特點。

響大鵬有好多條村，其中有：

* 大鵬城
* 新屋
* 下大坑
* 觀音山 (大鵬)
* 下沙 (大鵬)
* 水頭
* 龍岐村
* 王母虛
* 嶺澳

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| 睇 • 論 • 改 • 歷**龍崗區政區** |
| --- |
|  |
| 行政隸屬：中華人民共和國廣東省深圳市　　區政府駐地：龍崗街道 |
|  |
| **街道**： | 平湖街道 | 坪地街道 | 葵涌街道 | 大鵬街道 | 南澳街道 | 南灣街道 | 坂田街道 | 布吉街道 | 龍城街道 | 吉華街道 | 橫崗街道 | 龍崗街道 | 圓山街道 | 坑梓街道 | 寶龍街道 | 坪山街道 |
|  |
| 睇埋：中華人民共和國廣東省鄉級以上政區一覽。 |

 |
搵緊佛教用語嘅話，請睇〈**八風 (佛教)**〉。
**八風**，八個方位嘅風，亦即東南西北加上東北東南西北西南。亦即東風、南風、西風、北風、東北風、東南風、西北風、西南風。古籍之中各有專名。八風至早提及喺戰國，或者春秋再之前已有。漢時有較詳細嘅紀錄，同順應天候做適合嘅事有關。由八風而應用於其他事物。如音律有模仿八風，如築城開八門，屋宇開八窗。王莽篡位二年，起咗八風臺。

佛斆亦有八風，但完全唔同嘅嘢，有關修行嘅四順四逆。

風名
--

呂氏春秋有始咁寫。「何謂八風。東北曰炎風、東方曰滔風、東南曰熏風、南方曰巨風、西南曰淒風、西方曰飂風、西北曰厲風、北方曰寒風。」

而淮南子墬形就咁寫，「東北曰炎風、東方曰條風、東南曰景風、南方曰巨風、西南曰涼風、西方曰飂風、西北曰麗風、北方曰寒風。」啲名相似又有啲唔同。

而喺淮南子天文，啲名又有唔同，以季節而分。「距日冬至四十五日、條風至。條風至四十五日、明庶風至。明庶風至四十五日、清明風至。清明風至四十五日、景風至。景風至四十五日、涼風至。涼風至四十五日、閶闔風至。閶闔風至四十五日、不周風至。不周風至四十五日、廣莫風至。」

說文亦有講八風，風部之下有寫。「風、八風也。東方曰明庶風、東南曰清明風、南方曰景風、西南曰涼風、西方曰閶闔風、西北曰不周風、北方曰廣莫風、東北曰融風。風動蟲生。故蟲八日而化。从虫凡聲。凡風之屬皆从風。」

做事
--

淮南子天文講及唔同風做唔同事。「條風至、則出輕系、去稽留。明庶風至、則正封疆、修田疇。清明風至、則出幣帛、使諸侯。景風至、則爵有位、賞有功。涼風至、則報地德、祀四鄉。閶闔風至、則收縣垂、琴瑟不張。不周風至、則修宮室、繕邊城。廣莫風至、則閉關梁、決罰刑。」